Sanggup Beratur Panjang! Popia Kak Lily Terkenal Sejak 1997

Buat mereka yang tinggal di sekitar Taping, Perak terutama di kawasan sekitar kamunting, pasti akan mengenali Popia Kak Lily yang sentiasa dijual di gerai miliknya setiap petang.

Malah orang ramai sanggup beratur panjang hanya untuk membeli aneka kuih muih tradisional termasuk Popia Basah yang menjadi kegemaran ramai hasil air tangan Kak Lily atau nama sebenarnya Norhalili Ramli, 57 setiap kali tibanya Ramadan.

Menariknya mengenai juadah yang disediakan disini, bukan sahaja penduduk sekitar Kamunting malah ada pelanggan dari Sabah dan Sarawak juga sanggup datang ke sini.

Bermula sejak tahun 1997, Lily ketika dihubungi Murai.my berkata segalanya bermula dengan keinginannya yang ingin berjaya dalam bidang perniagaan sama seperti orang lain.

Bermula dengan dengan hanya dua bekas kecil dan berniaga di bawah payung, Lily nekad untuk terus berjaya. Kongsinya, pada ketika itu dia berjaya mendapat RM35 sehari dan mula sertai bazar Ramadan pada tahun seterusnya.

“Saya mula berniaga sekitar September 1997. Ketika itu, saya hanya berniaga popia dalam dua bekas kecil dan berniaga di bawah payung kecil.

Tahun seterusnya saya mula berniaga di bazar dan pada ketika itu, kebetulan ada seorang peniaga yang kebetulan menjual hampir sama juadah dengan saya dan jauh lebih popular kerana hampir setiap hari orang akan beratur panjang untuk mendapatkannya.

Ketika itu saya dah nekad ‘aku mesti nak jadi macam dia’ dan saya mula mencuba dan mengkaji resipi saya daripada buku-buku resipi dan hasil tunjuk ajar orang ramai”

Perjalanan Lily ketika itu bagaimanapun bukanlah mudah seperti yang disangka, malah menurutnya pernah melalui saat-saat sukar seperti kuih yang dijualnya pernah tidak mendapat perhatian dan tidaklah seenak seperti yang orang ramai nikmati sekarang.Dedahnya lagi, dia berasa sebak mengenangkan kembali saat pahit getir ketika mahu memulakan perniagaan.

“Tak dinafikan pada awal-awal dahulu memang saya terpaksa bersusah payah. Bayangkan ketika bulan Ramadan, saya akan membawa kuih-kuih seperti Tepung Talam ke Bazar Ramadan dengan menaiki basikal sahaja. Ketika itu, saya akan susun kesemua bekas kuih sebanyak 4 lapis di atas tempat duduk belakang basikal yang diikat kemas dengan tali yang mana turut dibantu oleh suami dan anak-anak.

Malah selepas 2 bulan beroperasi, saya menerima komen daripada seorang pelanggan yang memberitahu kuih saya tidak sempurna seperti yang biasa dilihat olehnya. Pada ketika itu, saya mohon maaf padanya dan akui saya baru sahaja belajar cara membuatnya”

Biarpun begitu, seiapa sangka selepas 23 tahun berada dalam industri perniagaan kuih muih Tradisional Lily mendapat tempahan yang cukup menggalakkan daripada orang ramai.

Bermula dengan Popia Basah yang menjadi kegemaran orang ramai sehinggalah kini tersedia dengan pelbagai jenis kuih seperti Seri Muka Pandan, Seri Muka Gula Merah,aneka jenis Tepung Talam Jagung, Keladi, Suji dan Kaswi.

Dedahnya lagi, setiap kali bulan Ramadan dia akan menggandakan penghasilan kuih muih tersebut sehingga 50 talam besar.

“Selalunya, kalau hari biasa saya akan buat dalam 23 talam besar kuih tetapi kalau dalam bulan puasa, penghasilan kuih-kuih ini akan berganda dan mampu menceah hingga 50 talam besar kuih.

Alhamdulillah, kuih-kuih saya sudah ada pelanggan setia sejak dahulu lagi.Pernah suatu ketika, saya terlewat ke bazar Ramadan untuk berniaga dan hanya tiba pada jam 6.15 petang. Siapa sangka, rezeki saya setengah jam kemudian kesemua kuih saya sudah habis dijual”

Dengan perkembangan terbaru COVID-19 ketika ini, Lily memaklumkan dua cawangannya yang terletak berhampiran Stesen Bas Kamunting dan Taman Jana Setia buat ketika ini terpaksa ditutup. Namun, dia masih menjalankan perniagan di rumah dan menerima tempahan secara atas talian (COD).

“Kedua-dua kedai saya terpaksa ditutup sejurus seruan kerajaan mengenai PKP. Tetapi untuk yang merindui kuih-muih saya, perniagaan secara atas talian akan dibuka dan boleh hubungi saya 0175075640 untuk tempahan”

Dikhabarkan Popia Kak Lily turut menjadi kegemaran bekas Perdana Menteri ke-5, Tun Abdullah Ahmad Badawi dan YMM Che Puan Besar Kedah Darul Aman Tuanku Hajah Haminah Binti Haji Hamidun sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mudah Dan Ringkas! Ini 5 Menu Sahur Disediakan Dalam Masa 5 Minit

Bila tiba bulan Ramadhan, rata-rata daripada kita memikirkan apa cara yang terbaik untuk memudahkan sahur bukan? Pastinya pemilihan menu yang mudah, ringkas dan cepat menjadi faktor utama dalam penyediaan sahur.

Di sini kami kongsikan 5 resepi mudah untuk anda menyediakan makanan sahur anda.

Pemilihan roti whole meal adalah terbaik untuk menu ini dan pengambilan telur yang betul juga dapat mengelakkan anda daripada cepat lapar.

Bahan-bahan: Roti bakar, telur dan susu segar.

Cara Penyediaan: Pukul sehingga sebati telur, susu segar dan bahan perasa. Masakkan di dalam kuali sehingga nampak sedikit berketul. Jangan kacau sehingga terlalu hancur. Setelah telur nampak masak, lapiskan bersama roti whole meal.

Tidak memerlukan tenaga yang banyak! Hidangan seperti ini pasti menjadi pilihan untuk golongan yang sedang diet ketika bulan Ramadhan.

Bahan-bahan: Oat, pilihan buah-buahan, susu segar dan madu.

Cara Penyediaan: Rendamkan oat bersama susu segar panas atau air panas, masukkan hirisan buah-buahan dan sedikit madu sebagai pemanis.

Untuk kelainan, apa salahnya mencuba roti sardin yang kaya dengan protin sekaligus memberikan kekenyangan kepada anda. Pasti anak-anak pun turut menyukai.

Bahan-bahan: Sardin, roti putih, bawang merah dan telur

Cara Penyediaan: Hancurkan sardin bersama bawang merah, cili serta serbuk perasa. Lapiskan sardin bersama roti dan celur di dalam telur yang dipukul kembang. Goreng ataupun bakar di atas kuali. Jangan mengoreng terlalu lama untuk elakkan roti menyerap minyak.

Bagi yang memerlukan nasi ketika bersahur. Hidangan ini sangat mudah untuk disediakan.

Bahan-bahan: Nasi putih, sosej, cili dan telur.

Cara Penyediaan: Gorengkan nasi bersama cili kisar ataupun cili potong, sosej dan telur. Setelah nampak sebati, masukkan bahan perasa untuk menyedapkan lagi nasi goreng anda.

Menu ini juga untuk golongan yang sedang berdiet. Mudah dan berkhasiat. Salad seperti ini, tidak menggemukkan, jadi anda boleh mengambilnya seberapa banyak yang anda mahu.

Bahan-bahan: Sayur-sayuran, buah-buahan, lada hitam dan minyak zaitun.

Cara Penyediaan: Campurkan semua hirisan buah dan sayur dalam satu bekas, masukkan minyak zaitun, bahan perasa dan lada hitam. Gaul sebati dan nikmatinya!

Jadi bermalasan untuk bersahur bukanlah satu alasan lagi. Dengan hanya 5 minit, anda dapat menyediakan menu sahur yang mudah, menjimatkan masa dan yang paling penting berkhasiat!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kisah Reza Rahadian Nekad Peluk Islam Yang Jarang Didedahkan

Kepercayaan agama yang berbeza tidak menjadikan hubungan antara Reza Rahadian dan ibunya berjauhan. Reza, seorang Muslim, diketahui mempunyai ibu dan adik perempuan yang memilih kepercayaan Kristian.

“Tidak pernah berlaku apa-apa isu. Kami tinggal bertiga iaitu ibu saya, dan adik saya,” kata Reza menerusi video Good Friend yang dihoskan oleh Alvin Adam.

Pelakon filem Tenggelamnya Kapal Van Der Wijck itu mengatakan keputusannya untuk menjadi Muslim bukan disebabkan oleh campur tangan atau pengaruh orang lain. Pelakon Habibie ini mengatakan bahawa dia mendapat petunjuk untuk memeluk Islam ketika berusia 19-20 tahun.

“Saya mendapati bahawa Islam adalah agama yang nyata, dan saya benar-benar mempercayai agama itu,” tambahnya.

Pilihan kepercayaan Reza nampaknya sama sekali tidak mendapat tentangan dari keluarga. Sebaliknya, sokongan diberikan oleh ibu dengan keputusan anaknya.

“Ibu saya menerima dengan terang-terangan mengatakan bahawa ‘jika itu yang telah dipercayai, hiduplah dengan baik seperti orang yang benar-benar mengamalkan Islam’,” jelasnya.


Kantoi! 5 Kejadian Aneh Yang Berjaya Dirakam Oleh Google Maps

Google Maps merupakan produk yang paling banyak memberi manfaat kepada pengguna. Daripada memudahkan membuat navigasi, sehinggalah melihat landskap sebenar sesuatu tempat. Semuanya boleh diperolehi secara percuma.

Selain daripada itu, melalui Google Maps, anda boleh melihat dengan lebih dekat kawasan sekitar menggunakan Google Street View. Berikut adalah beberapa penemuan pelik yang ditemui melalui Google Maps.

Pada tahun 2008, seorang lelaki berumur 14 tahun telah dipukul dan telefon bimbit, wang dan basikal telah dirompak  oleh 2 orang penjenayah.

Menurut CNet.com, selepas 6 bulan, semasa menggunakan Google Maps, pemuda tersebut secara tidak sengaja ternampak gambarnya bersama 2 pemuda yang merompaknya sebelum ini dan seterusnya menyerahkan gambar tersebut kepada pihak polis untuk menangkap penjenayah tersebut.

Pihak polis di New york telah menggunakan Google Street View untuk mengesan beberapa penjual dadah yang terdapat di kali lima dengan menyamar dan berpura berminat membeli dadah.

Apa yang diongsikan oleh New York Post, daripada gambar di Google Street View, pihak polis dapat mengesan beberapa lagi penjual dadah yang lain yang terdiri daripada rakan penjual itu sendiri.

Donald Ryding seorang pemandu teksi telah berjanji kepada isterinya untuk berhenti merokok disebabkan masalah kesihatan jantung.

Apabila mengetahui fungsi Google Street View, The Telegraph menyatakan isterinya sengaja menggunakan aplikasi tersebut dan dapat melihat suaminya sedang menghisap rokok di hadapan rumah mereka.

Pada tahun 2013, Google Map Car yang digunakan untuk melakukan pemetaan di seluruh jalan telah merakam gambar seekor anjing yang mati di jalan raya ketika sedang melintas jalan menurut Business Insider.

Gambar tersebut telah menunujukkan seekor anjing yang mati apabila dilanggar lari oleh Google Map Car. Sehingga hari ini, Google enggan memberikan komen mengenai kejadian tersebut.

Sebuah bulatan dan bintang berbucu lima di sebuah tanah lapang di Kazakhstan telah ditemui dan ramai yang mengaitkan penemuan ini dengan iluminati dan pelbagai ritual pelik.

Setelah dikaji, Live Science menyatakan kajian sejarah mendapati ini merupakan simbol biasa yang digunakan oleh masyarakat zaman dahulu dari pelbagai latar belakang budaya dan agama.

Dapat dilihat di  sini, bukan sahaja untuk melihat kawasan sekeliling, kehebatan teknologi dari Google Maps ini juga sekaligus dapat mengesan penjenayah dan perkara pelik yang terjadi dibumi ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Suami, BCL Kembali Bersedih Menghadapi Kehilangan Lagi

Hanya sekitar dua bulan yang lalu, Bunga Citra Lestari mengalami kesedihan yang mendalam kerana ditinggalkan oleh suaminya, Ashraf Sinclair untuk selamanya. Kini, Bunga kembali bersedih lagi kerana ditinggalkan oleh kucing peliharaannya.

Perkara ini disampaikan oleh Bunga melalui catatan terbaru di akaun media sosial peribadinya. Bukan haiwan peliharaan biasa, kucing itu dikenali sebagai haiwan kesayangan Arwah Ashraf. Bunga juga meluahkan rasa sedih dan terima kasih untuk kucingnya.

“KepadaToni .. terima kasih kerana telah membawa kebahagiaan di rumah kami setakat ini .. Kucing paling pintar di rumah ini .. Waktu kegemaran mupastilah saat ‘Lihat cicak sambil digendong Daddy’ Aku tau kamu sudah menderita, ini adalah 2 bulan yang sangat melelahkan untuk mu .. Tidak tahu apa yang sedang terjadi,”- tulis Bunga

A post shared by Bunga Citra Lestari (@bclsinclair)

Nampaknya, sejak ditinggalkan oleh Ashraf, Toni menjadi sedih dan bahkan sukar makan. Sehingga akhirnya, Toni tidak lagi dapat bertahan dan mengikuti arwah Ashraf. Ini nampaknya menunjukkan betapa kuatnya hubungan emosi yang dimiliki Toni dan Ashraf.

“Anda menjadi hilang selera makan, anda menjadi semakin lemah dan lemah setiap hari. Tetapi anda adalah seorang pejuang, jadi anda tidak boleh lagi. Rehat dengan  Damai Toni … Kami mencintaimu .. Terima kasih kerana hadir dalam hidup kami .. Anda akan rindu .. Kirimkan cinta kami kepada Daddy pada masa yang sama … -Mommy & Noah,”- sambung Bunga.


Tayang Hari Ini! Berikut 4 Alasan Filem Extraction Wajib Ditonton Di Netflix

Netflix melancarkan filem terbarunya secara rasmi, berjudul Extraction hari ini, Jumaat (24/4/2020). Filem aksi Netflix Original ini dibintangi oleh pelakon Chris Hemsworth. Pengekstrakan menceritakan perjalanan seorang tentera upahan bernama Tyler Rake (Chris Hemsworth).

Tyler Rake adalah tentera upahan di pasaran gelap dengan misi menyelamatkan anak dari sindiket jenayah antarabangsa. Pasti kisahnya akan sangat mengasyikkan untuk melihat lakonan terbaru dari Chris Hemsworth. Inilah empat sebab anda mesti menonton filem Extraction:

Biasanya orang tahu Chris Hemsworth dikenali sebagai dewa petir atau Ejen H. Walau bagaimanapun, peranan yang jauh berbeza akan ditunjukkan oleh Chris Hemsworth dalam filem Extraction. Chris memegang watak Tyler Rake yang tidak suka bercakap dan kurang berhati-hati. Itu menambah daya tarikannya.

Film digarap begitu baik oleh Russo Brothers, pengarah filem Avengers. Bukan hanya itu, Sam Hargrave, yang dikenali sebagai koordinator aksi dalam filem MCU, juga berada di belakang tabir aksi filem Extraction ini. Tidak dilupakan penampilan David Harbour.

Aksi ketegangan juga akan diberikan dalam filem Ekstraksi ini. Seperti adegan mengejar kereta, dan tembakan yang dapat membuat penonton menahan nafas.

Dalam proses penggambaran filem Extraction, penggambaran yang dilakukan di India dan Thailand. Para pelakon juga berasal dari pelbagai negara, iaitu India, Perancis, Australia dan Amerika Syarikat. Ingin tahu bagaimana aksi Chris Hemsworth menghapuskan musuhnya? Boleh ditonton secara terus melalui Netflix.


Emelda Rose & Amyza Aznan Berdepan Saman Fitnah RM4 Juta! Zarina Kemurungan?

Zarina Anjoulie Lavocah telah memfailkan saman terhadap Emelda Rose dan Amyza Aznan kerana mencemarkan nama baik dan reputasinya melalui penerbitan “postings”, komen dan kenyataan yang tidak bertanggungjawab, berniat jahat dan cuai di Telegram dan Instagram, pada hari ini.

Pada 15 April 2020, Zarina Anjoulie Lavocah telah menghantar dua surat tuntutan berasingan kepada Emelda Rose dan Amyza Aznan melalui peguamnya, di mana dia meminta kedua-dua individu tersebut membuat permohonan maaf secara terbuka dan membayar pampasan penyelesaian sebanyak RM4 juta kerana memfitnah beliau melalui “postings” dan komen mengenai dirinya di Telegram dan Instagram.

Nurul Hafidzah Hassan dan Zeti Zulkifli, Rakan Kongsi Utama NHA Advocates and Solicitors yang mewakili Zarina Anjoulie Lavocah, mengatakan bahawa surat tuntutan tersebut tidak dijawab walaupun mereka berdua diarahkan menjawab dalam masa tujuh hari.

“Firma guaman kami mengemukakan saman fitnah tersebut hari ini setelah Emelda Rose dan Amyza Aznan gagal menjawab surat tuntutan anak guam dalam masa tujuh hari dan terus menyerang, mencemar dan memfitnah anak guam kami, Zarina Anjoulie Lavocah, melalui kempen pembunuhan karakter ke atas beliau,” kata Nurul Hafidzah Hassan.

“Anak guam kami, Zarina Anjoulie Lavocah merasa terkejut, marah, terhina, malu, dan menderita tekanan emosi dan kemurungan kerana “postings”, komen dan pernyataan palsu yang dibuat dengan niat jahat terhadapnya.

Catatan dan penyataan tersebut telah merosakkan reputasinya sebagai tokoh terkenal, di dalam dan luar negara. Emelda Rose dan Amyza Aznan tidak menghiraukan kebenaran; baik dari segi kekurangan pemeriksaan fakta dan / atau menyiarkan cerita palsu walaupun mengetahui fakta yang sebenar,” tambah Nurul Hafidzah Hassan yang mengetuai kes itu bersama Zeti Zulkifli.

Melalui saman yang telah difailkan di Mahkamah Tinggi Shah Alam dan Kuala Lumpur itu, Zarina menuntut ganti rugi dan ganti rugi am, pembetulan penyataan yang salah, penghapusan catatan fitnah dan mendesak supaya Emelda Rose dan Amyzan Aznan tidak menyiarkan dan menerbitkan penyataan fitnah dan/atau catatan pada masa hadapan.

Emelda Rose dan Amyza Aznan telah dengan sengaja memberikan tekanan emosi, dan secara tidak sengaja memberikan tekanan emosi kepada Zarina Anjoulie Lavocah. Usahawan itu juga menuntut kedua-dua individu tersebut untuk membuat permohonan maaf dalam saman tersebut.

Menurut Saiful Ridzuan, pegawai perhubungan awam dan jurucakap kepada Zarina, Zarina mengambil keputusan untuk menyaman bagi melindungi jenama peribadi, imej dan reputasi beliau.

“Postings”, komen and kenyataan mengenai dirinya sama sekali tidak benar. Fitnah di internet yang dibuat oleh kedua-dua individu tersebut mengenai Zarina telah menjatuhkan imej dan reputasinya dan kerosakan ini tidak dapat diperbaiki.

Tambahnya lagi, tingkah laku Emelda Rose dan Amyza Aznan yang melulu dan berniat jahat, melalui jangkauan internet di seluruh dunia, kini telah menjejaskan nama baik dan reputasi Zarina pada skala antarabangsa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Siapa Buat Aduan?”- Harith Iskander Kesal Bantuan Ebit Lew Disalahertikan

Kisah Ustaz Pendakwah terkenal, Ebit Lew yang memutuskan untuk meneruskan aktiviti sukarelawannya membantu orang tidak berkemampuan mendapat perhatian netizen.

Keputusannya itu dibuat setelah dia dipanggil ke Bukit Aman bagi memberi keterangan berhubung laporan beberapa pihak yang mempertikaikan khidmat bantuannya yang tular di media sosial.

Keputusannya  ini bukan sahaja membuatkan netizen kecewa, malah di kalangan selebriti juga. Pelawak dan pelakon, Harith Iskander turut meluahkan rasa kecewa terhadap sesetengah pihak yang salah anggap dengan niat murni Ebit Liew.

“Siapa pulak buat “aduan” sehingga saudara Ebit Lew dipanggil melaporkan diri ke Bukit Aman? Ya, memang beliau ke sana kesini waktu PKP ini. Dengan niat nak tolong orang.”

“Dia bukan saja nak pergi jumpa orang tanya khabar. Saya tengok usaha dia pun, saya rasa penat. Saya juga faham perasaan beliau bila lihat orang yang tengah susah tak boleh diabaikan, buat tak tahu.”- tulisnya di Instagram

A post shared by Harith Iskander™ (@harithiskander)

Harith berkata, walaupun dia tidak tahu cerita di sebalik keputusan Ebit Lew ini, namun dia berharap Ebit Lew dapat memenuhi hasratnya kepada orang yang memanggilnya  untuk menerima bantuan.

“Sebagai manusia, kita rasa sedih dan kalau boleh kita tolong. kita dapat ringankan beban mereka yang susah. Mungkin saya tidak tahu cerita di sebaliknya but I hope he gets to fulfill his calling. Kita bersama mu Ustaz!

Ebit menghulurkan bantuan sejak negara terkesan dengan jangkitan koronavirus baharu (Covid-19) apabila memberikan pelbagai peralatan dan makanan kepada barisan hadapan selain membantu mereka yang terputus pendapatan sepanjang PKP dilaksanakan.


Cita Citata Bingung Peminat Persoalkan Bakal Suami Belum ‘Sunat’ , Ini Jawapannya!

Calon suami penyanyi dangdut terkenal di Indonesia Cita Citata, Roy Geurts secara rasmi menjadi seorang Muslim setelah mengucapkan dua kalimat shahada beberapa waktu lalu.

Dia kini merasai berpuasa di bulan suci Ramadan untuk pertama kalinya. Namun, setelah memeluk Islam, ada juga segelintir yang ingin tahu mengenai hal peribadi lelaki dari Belanda itu.

Ramai yang mempersoalkan mengenai Roy yang telah disunat atau tidak. Cita Citata kemudian mendedahkan hal ini melalui muatnaik di Insta Story-nya.

“Saya tidak tahu mengapa soalan berkhatan begitu banyak. Alhamdulillah Roy telah berkhatan. Cuma dia tidak mahu dikongsi demi privasinya. Saya harus menghormatinya,” tulis Cita Citata dengan tegas.

Nampaknya sebelum dia memutuskan untuk masuk Islam, Roy telah menyiapkan banyak perkara.

Selain disunat, Roy juga memilih nama Islam untuk melengkapkan namanya.Dia memilih nama Maher yang bermaksud orang berbakat.


Terbongkar! Pelakon ‘The World Of The Married’ Ada Rekod Jenayah Pelacuran

Drama bersiri Korea Selatan The World of the Married mendapat kritikan dari beberapa pihak kerana melibatkan seorang pelakon yang telah terlibat dengan kes pelacuran. Pelakonnya adalah Lee Kyung Young yang memegsng watak sebagai Yeo Byung Gyu, seorang ahli perniagaan yang dihormati dan ayah Yeo Da Kyung, wanita yang merosakkan rumah tangga Ji Sun Woo dan Lee Tae Oh.

Penonton terganggu dengan kehadiran Lee Kyung Young dalam drama yang mendapat rating tertinggi di Korea Selatan. Dalam muat naik di saluran YouTube JTBC yang menunjukkan di sebalik tabir, penonton dari Korea Selatan memprotes di ruangan komen.

” Korea tidak mempunyai pelakon lelaki lain lagi kah yang seusia Lee Kyung Young. Sebenarnya, ada banyak pelakon dengan bakat yang sama dan lakonan yang lebih baik daripada Lee Kyung Young. Jadi mengapa saya mesti terus melihatnya di TV?” tulis akaun 7purple

Dilaporkan dari Koreaboo , Lee Kyung Young terlibat dalam pelacuran pada tahun 2002. Dalam catatan umum dari perbicaraan tersebut menunjukkan bahawa Lee Kyung Young telah memanipulasi dan mengeksploitasi seorang pelakon wanita  bawah umur dengan inisial L untuk berhubungan seks dengannya.

Pada mulanya, Lee Kyung Young dikatakan tidak menyedari hakikat bahawa L adalah remaja. Setelah 2 kali dia melakukan hubungan seks dengan L, Lee Kyung Young hanya menyedari usia remaja itu. Bagaimanapun mahkamah mendapati Lee Kyung Young tidak bersalah atas perbuatan pertama itu, tetapi disabitkan dengan pelacuran kedua dan ketiga.

Dia dijatuhi hukuman penjara 10 bulan. Selain itu, Lee Kyung Young juga harus membayar ganti rugi untuk menanggung kos rawatan kerosakan psikologi L. Setelah perbicaraan paling kontroversial pada masa itu, Lee Kyung Young menghadapi kritikan melampau dari penonton Korea dan tidak dapat muncul di layar untuk sementara waktu. Hanya pada tahun 2011, hampir satu dekad setelah kes itu, dia mula membintangi filem dan drama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Beginilah Sepinya Solat Tarawih di Masjidil Haram

Beginilah tenangnya Solat Tarawih di Masjidil Haram. Kerajaan Arab Saudi menutup Masjidil Haram pada bulan Ramadan dalam usaha mencegah virus korona Covid-19. Hanya sebilangan kakitangan yang dibenarkan solat tarawih di tempat paling suci umat Islam.

Jemaah menunaikan solat tarawih pada hari pertama Ramadan di Masjidil Haram, Makkah, Arab Saudi, pada 24 April 2020. Pemerintah Arab Saudi memperpanjang masa tutup Masjidil Haram dan Masjid Nabawi dalam usaha mencegah virus korona Covid-19.

Hanya sebilangan kakitangan yang dibenarkan solat tarawih di Masjidil Haram.

Penutupan itu menjadikan solat tarawih dan iktikaf pada bulan Ramadhan dimansuhkan, baik di Masjidil Haram dan Masjid Nabawi.


‘Saya Malu Sebenarnya,’- Neelofa Ulas Isu Ustaz Ebit Lew

Kisah penceramah bebas, Ustaz Ebit Lew yang menjadi mangsa dari individu yang berhasad dengki mendapat perhatian masyarakat. Manakan tidak, ada ura-ura mengatakan individu yang membuat aduan kepada pihak polis tentang kegiatan Ebit merupakan seseorang yang bergelar Ustaz.

Isu ini turut mendapat perhatian dari selebriti seperti Sharnaaz Ahmad, Harith Iskandar, Qi Razali dan ramai lagi. Rata-rata mereka mengharapkan Ebit tidak putus asa dan meneruskan usaha-usaha dakwah serta membantu mereka yang memerlukan.

Harapan itu juga diluahkan oleh usahawan terkenal, Neelofa, malah dia memuji usaha dilakukan Ebit kerana memberikan inspirasi kepada semua orang untuk membantu golongan susah.

Menurut Neelofa, dia malu dengan segelintir orang melayu Islam yang bergelar Ustaz tapi tidak mencerminkan Islam.

“Saya doa agar Allah tinggikan darjat ustaz di sisiNya. Saya malu sebenarnya dengan ‘orang melayu Islam’ tertentu yang bergelar ustaz tapi tidak mencerminkan Islam.

“Gelaran USTAZ terlalu besar untuk digalas, Jangan nila setitik rosak susu sebelanga. Semoga saya juga mampu membantu orang ramai dengan wang ringgit, tenaga dan masa seperti Ustaz.”- tulisnya di Insta-story

Neelofa atau nama sebenarnya Noor Neelofa binti Mohd Noor,  berkata demikian sebagai mengulas keputusan Ebit Lew untuk berehat daripada memberi bantuan secara langsung kepada golongan yang memerlukan itu.


Dewi Sandra Anggap Tak Perlu Beri Ucapan Di Atas Kematian Glenn Fredly

Pada awal April yang lalu, peminat muzik bersedih dengan pemergian Glenn Fredly meninggal kerana meningitis. Pemergian mengejut penyanyi lagu Cinta Putih, tentu saja mengejutkan ramai orang. Namun, bekas isterinya, Dewi Sandra memilih untuk tidak memberi komen.

Melalui akaun YouTube Luna Maya, wanita yang mengahwini Glenn pada 3 April 2006 itu akhirnya ingin buka mulut. Luna memberikan soalan berkaitan dengan muat naik di akaun Instagram Dewi beberapa hari sebelum Glenn menghembuskan nafas terakhir. ”

“Anda menulis sesuatu tentang hidup dan mati. Dan anda mengenali teman kita yang dikasihi. ‘Teman’,” kata Luna Maya, menekankan kata ‘teman’, seolah-olah menunjukkan bahawa mereka akan membincangkan mengenai Glenn Fredly.

Walaubagaimanapun, Dewi seolah-olah tidak dapat yang dimaksudkan ‘teman’ oleh Luna. Dewi menganggap ‘teman’ yang di maksudkan adalah arwah Ashraf Sinclair.

“Oh ya.  Jaraknya tidak terlalu jauh ya, berlalu begitu saja. Bagaimana anda melihatnya? “- tanya Luna.

Dewi Sandra pada mulanya membincangkan soal Ashraf Sinclair yang pernah berlakon sebagai suaminya dalam sinetron Note of A Wife’s Heart. Dewi mengungkapkan bahawa pemergian suami Bunga Citra Lestari membuatnya sangat terkesan, kerana selama dua tahun mereka berlakon sebagai suami isteri.

Selepas itu, barulah Dewi Sandra berbicara mengenai Glenn Fredly. Tetapi semasa perbualan dengan Luna, dia tidak menyebut nama bekas suaminya. Dewi mengakui bahawa dia tidak mahu terlalu menonjol ketika pemergian bekas suaminya, kerana dia merasa tidak ada lagi hubungan dengan Glenn Fredly.

“Jujurnya, saya adalah orang yang sangat menghargai, bukan hanya perasaan saya, tetapi perasaan yang berkaitan dengan mendiang. Mari fokus, ya, sememangnya yang paling terkesan adalah keluarga dan isteri, kita fokus di sana, kita memberi sokongan dan kta memberi ruang untuk mereka, “jelasnya.

Dewi Sandra enggan memberi komen pada masa itu kerana dia tidak mahu semua orang memberi tumpuan kepadanya.

“Bayangkan Luna, misalnya orang yang mungkin tidak ada lagi kaitan, terus bercakap, dan akhirnya menjadi tumpuan di sana. Saya tidak mahu menjadi perhatian. Adakah mereka benar-benar tahu saya berkabung dengan cara apa? Anda tahu, perkara seperti itu, “kata Dewi Sandra.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ingat Sebab Angin Berpuasa” – Isteri Da’i Farhan Umum Hamil Anak Ke-9

Meskipun sebelum ini terpalit dengan pelbagai kontroversi, namun buat pendakwah bebas Da’i Farhan dan isterinya, Noorainul Naqim Mohd Radzi atau lebih dikenali sebagai Dr. Erin tetap bahagia dan meneruskan kehidupan seperti biasa.

Buktinya, baru-baru ini menerusi laman Instagram nya Dr Erin telah mengumumkan khabar gembira yang mana kini dia disahkan hamil anak pertama bersama Da’i Farhan. Berkongsi pengalamannya, menurut Dr Erin pada ketika itu dirinya terasa mual kerana menyangka ianya disebabkan berpuasa. Namun setelah ditegur oleh seorang pekerja stesen minyak yang menganggapnya mungkin hamil,dia membuat ujian kehamilan tidak lama kemudian.

Kongsinya lagi, sejurus mendapat keputusan tersebut dia begitu teruja untuk mempunyai cahaya mata baharu. Rata-rata pengikutnya turut mengucapkan tahniah selain mendoakan agar kandungan Dr Erin berada dalam keadaan sihat dan dipermudahkan segalanya.

Terdahulu, Dr Erin mempunyai lapan orang cahaya mata hasil perkongsian hidup bersama bekas suaminya sebelum ini.


Tak Makan Usia! Netizen Terkejut Lihat Wajah ‘Rosalinda’ Buat ‘Pillow Challenge’

Artis telenovela tahun 90-an, Thalia baru-baru ini mencuri perhatian setelah memuat naik cabaran bantal atau pillow challenge..

Thalia adalah bintang popular untuk beberapa telenovela terkenal di negara ini, seperti Marimar, Rosalinda, dan lain-lain.

Thalia nampaknya mengikuti pillow challenge yang menggunakan bantal sebagai pakaian yang menutupi bahagian depan tubuhnya

Dia kelihatan aktif dan menyanyi menari di depan kamera. Netizen juga memberi fokus kepada wajah yang sama sekali tidak di mamah usia.

“Ya ampun, awet mudanya Thalia, dari saya di sekolah rendah sehingga sekarang wajahnya tidak banyak berubah,”- tulis akaun @wiewi_sy1

“Dari sekolah rendah hinggalah saya mempunyai anak, dia masih seperti ini. Mungkin keturunan vampire tidak pernah menjadi tua,”- kata salah satu komen dengan akaun @felisianaaa.

Wah, bagaimana pendapat anda melihat Thalia mengambil cabaran ini? Terkejutkan lihat wajahnya tetap sama macam dulu?


Elak Santan Kotak Basi! Jom Amalkan Langkah Ini

Ramai dalam kalangan kita yang mempunyai masalah penyimpanan santan kotak. Masalah mula timbul apabila santan yang dibuka, selalunya akan mula basi selepas 2 hari penyimpanan.

Menurut halaman Alaf 21, ada beberapa cara untuk elakkan santan kotak dari terus rosak, basi dan boleh tahan lebih lama.

Pelbagai jenis saiz santan kotak yang terdapat di pasaran sekarang ini. Ada yang bersaiz 200ml, 500ml, 1 liter serta terdapat jugak yang berbentuk serbuk.

Kebanyakkan pembeli lebih gemar membeli yang bersaiz 200ml dalam kuantiti yang banyak kerana saiz ini dikatakan ideal untuk satu sajian tanpa perlu menyimpan lebihan santan.

Untuk anda yang membeli santan yang bersaiz 1 liter, gunakan plastik aiskrim sebagai cara menyimpan santan kotak untuk tahan lebih lama.

Alaf 21 menyatakan masukkan santan kotak di dalam plastik aiskrim mengikut sukatan masakan anda dan ikat dengan kemas untuk elakkan santan terkeluar sendiri.

Mungkin untuk menampakkan lebih banyak kuantiti santan kotak, ada sesetengah pengguna mencampurkan santan kotak bersama dengan air.

Sebaiknya elakkan bercampur dengan air dan mengekalkan kepekatan asal santan ketika meletakkan di dalam plastik aiskrim. Campurkan dengan air ketika anda ingin memasak sahaja.

Disarankan untuk anda meletakkan label tarikh luput santan di luar plastik askrim. Hanya menggunakan pen penanda, tindakan ini akan membantu dalam mengetahui tarikh luput santan kotak.

Disamping itu juga, perkara ini akan mengelakkan anak anda dari terkeliru dengan mengangapnya sebagai askrim Malaysia.

Menurut halaman Alaf 21, setelah semua santan diikat kemas menggunakan plastik aiskrim, letakkan santan kotak ini di dalam peti di bahagian bawah. Elakkan meletakkan santan kotak ini di dalam freezer, kerana ini akan menjejaskan bentuk dan tesktur santan tersebut.

Jadi tiada masalah lagi untuk anda yang tersilap beli saiz santan kotak. Dengan mengamalkan cara penyimpanan yang betul, santan kotak ini mampu bertahan lebih dari 3 hari.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


COVID-19 : Palace Of The Golden Horses Hotel Nafi Tutup Operasi

Baru-baru ini tular di media sosial mengenai khabar berita hotel terkemuka, The Palace of Golden Horses yang terletak di Seri Kembangan akan ditutup buat selama-lamanya dan pekerja-pekerja nya terpaksa dihentikan ekoran penularan wabak COVID-19 yang memberikan kesan terhadap hotel itu.

Bagaimanapun, menurut Ketua Pemasaran dan Perhubungan Awam nya, Shafina Syafei menerusi sebuah kenyataan media menafikan dakwaan tersebut selain turut mengumumkan bahawa hotel tersebut masih beroperasi. Dalam kenyataan tersebut, The Palace of Golden Horses kini telah digazetkan sebagai salah satu pusat kuarantin wabak itu dan kumpulan pertama yang dikuarantin telah pun pulang.

Malah mereka juga sedang bersedia untuk menerima kumpulan kedua selain sedang sibuk dengan pelbagai aktiviti kebajikan termasuklah menyediakan makanan buat 2,500 yang terkesan akibat Perintah Kawalan Pergerakan (PKP) sekitar Kuala Lumpur.

Dalam perkembangan lain, Jazz Hotel yang terletak di Tanjung Tokong, Pulau Pinang yang baru sahaja dibuka pada Januari 2019 terpaksa menutup operasi bisnes mereka berikutan terkesan dengan wabak ini. Lebih menyedihkan, hotel mereka dibawah kendalian VHM Hotel Management Group di Ipoh juga turut ditutup. Difahamkan beberapa hotel lain dalam negara turut mengalami nasib yang sama.


Jom Kenali Rempah Ratus Dan Kegunaanya Dalam Masakan

Masakan di Malaysia sangat terkenal dengan kepelbagaian jenis menu. Kepelbagaian ini terhasil daripada penggunaan bahan masakan yang berbeza seterusnya menjadikan masakan Malaysia sedap dan unik.

Salah satu bahan utama dalam masakan Malaysia adalah rempah ratus. Rempah ratus inilah yang memberikan aroma menarik kepada masakan seharian kita. Jom kita mengenali jenis rempah ratus dan kegunaanya dalam masakan.

Kayu manis digunakan sebagai bahan penumis untuk masakan seperti kari, rendang, masak kicap, sup dan sebagainya. Bukan itu sahaja, kayu manis juga turut digunakan untuk membuat nasi minyak, nasi ayam, nasi tomato dan beberapa pilihan nasi yang lain.

Ketumbar adalah salah satu jenis rempah yang banyak digunakan sebagai penyedap makanan. Ketumbar boleh dikatakan digunakan dalam setiap masakan dan kegunaanya meliputi seluruh ketumbar itu sendiri.

Akar dan batang selalunya digunakan di dalam rebusan sup untuk menwangikan sup. Batang dan daun ketumbar digunakan dalam semua jenis masakan dengan meletakkan hirisan daun ini dalam masakan akan menjadikan masakan anda lebih harum.

Manakala biji ketumbar digunakan sebagai bahan penumis dalam masakan kari dan sebagainya.

Pelaga adalah salah satu rempah yang termahal di dunia dan digelar sebagai ‘ratu’ segala rempah. Buah pelaga yang dikeringkan digunakan untuk menambah rasa yang unik ke dalam nasi, daging, sayuran dan pelbagai masakan lain.

Buah pelaga boleh dicampur ke dalam minuman kopi, teh, kuih-muih dan kek. Ia boleh ditumbuk hingga nampak kesan lebam dan digoreng sebelum meletakkan bahan utama masakan ke dalam kuali.

Bunga cengkih mempunyai rasa yang tajam, kuat, dan manis yang hampir-hampir pedas atau ‘berangin’. Bunga cengkih digunakan dalam pelbagai jenis masakan nasi seperti nasi beriyani dan bunga cengkih yang dikisar selalunya digunakan dalam membuat kek.

Rasa bunga cengkih yang kuat dapat mengatasi rasa lain dalam sesuatu masakan, oleh itu penggunaan yang sedikit amatlah digalakkan.

Jintan putih digunakan dalam masakan yang mempunyai kandungan rempah yang banyak.  Ia digunakan dalam masakan berbentuk stew, kari dan ramuan panggang terutamanya masakan kambing dan ayam.

Biji sawi ialah biji kecil dari tumbuhan sawi. Biji sawi berperisa pedas dan berempah serta biji sawi hitam mempunyai rasa yang tajam dan kuat, manakala yang berwarna kuning dan putih pula kurang berperisa.

Ia digunakan untuk membangkitkan rasa daging, ikan, ayam, sos, dan sos salad. Biji sawi juga digunakan dalam membuat acar atau merebus sayuran seperti kubis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Moga Ada Keajaiban”-Zarina Zainuddin Komen Hubungan Aliff Syukri & Nur Shahida

Sebelum ini hangat diperkatakan tentang pergolakan rumah tangga usahawan kosmetik popular, Datuk Seri Aliff Syukri dan isteri, Datin Seri Nur Shahida Mohd Rashid. Ia berikutan dakwaan bahawa Nur Shahida sudah memfailkan perceraian di mahkamah.

Namun sehingga hari ini tiara apa-apa pengesahan secara rasmi dibuat oleh kedua-dua pasangan ini.

Terbaru, pelakon Zarina Zainuddin telah memberi bayangan mengenai kemelut rumahtangga Aliff dan Shahida. Menerusi sebuah komen yang ditinggalkan oleh Zarina di Instagram Aliff, dia mendoakan supaya rumahtanggan mereka kembali pulih.

“Moga ada keajaiban buat Dato Sri sekeluarga di bulan Ramadhan yang mulia ini. Banyakkan berdoa Dato Sri, hanya Allah tempot kita mengadu di saat ini. Saya doakan semoga jernih kembali hubungan Dato Sri dan Datin Sri demi anak-anak tercinta taira yang mustahil dalam hidup ini. Inshallah”- komennya di Instagram.

Komen Zarina ini telah mencetuskan tanda tanya di malanga netizen, sehingga ada yang mendakwa Zarina lebih mengetahui tentang rumahtangga pasangan ini benar-benar bermasalah.

Doa yang disampaikan oleh Zarina ini berikutan dari luahan Aliff di salah satu posting terbarunya di Instagram. Aliff berkongsi foto bersama anak-anaknya dan berkata, ada hikmah di sebalik musibah yang menimpa dirinya.

“Sy faham perasaan korang inilah Permata hati sy. Tak kisah la petir ke guruh ke mesti ada benda yang baik di hadapan. Percaya pada Allah dan tawakal betul betul setelah usaha.
Alhamdulillah. Banyak benda ajaib jadi pada bulan ramadhan ini.”-tulisnya di Instagram

Ini bukan kali pertama pergolakan rumah tangga Aliff dan Nur Shahida menjadi perhatian kerana pada tahun lalu, pasangan ini juga dilaporkan berselisih faham dan berbaik tidak lama kemudian.


Keliru Mengenai Waktu Imsak Dan Subuh, Ini Waktu Sahur Yang Betul

Bulan Ramadhan adalah bulan yang dinanti-nantikan oleh seluruh umat Islam. Pada bulan ini, semua umat Islam akan memulakan puasa setiap hari sehingga berkumandangnya azan maghrib yang menandakan telah masuk waktu berbuka.

Ramai di antara kita yang masih tertanya-tanya mengenai waktu bermulanya puasa. Adakah waktu berpuasa bermula ketika imsak ataupun subuh? Adakah batal puasa sekiranya makan selepas waktu imsak? Ini penerangan JAKIM mengenai perkara ini.

Perlu faham bahawa waktu imsak adalah waktu ihtiyat yang membawa maksud waktu berjaga-jaga. Waktu berjaga ini dikira 10 minit sebelum masuknya waktu subuh di mana waktu subuh inilah kita akan mendengar azan dilaungkan.

Apa yang ditulis oleh JAKIM, kita juga digalakkan untuk melewatkan sahur kerana perbuatan ini dikira sunat. Tetapi perlu berhati-hati ketika bersahur! Jangan terlebih daripada waktu yang ditetapkan sehingga menyebabkan terbatalnya puasa.

Pastikan anda menyelesaikan sahur sebelum tamat waktunya, iaitu sebelum kedengaran azan subuh. Hal ini kerana untuk mengelakkan timbulnya keraguan (syubhah) dalam kalangan kita.

Perlu untuk kita memahami waktu sebenar bermulanya puasa. Menurut JAKIM, waktu bermulanya puasa bukanlah ketika imsak, tatapi ketika bermulanya waktu subuh. Maka dalam tempoh imsak, anda masih boleh untuk makan dan minum. Tatapi perlu berhati-hati supaya tidak terlajak.

Wajib untuk anda memberhentikan diri daripada makan dan minum setelah masuknya waktu subuh. Ini kerana pada waktu ini, waktu puasa sudah bermula. Sekiranya azan subuh sudah berkumandang tetapi kita masih makan atau minum maka ia akan membatalkan puasa.

Secara amnya, waktu imsak boleh diibaratkan seperti lampu isyarat berwarna kuning di mana kita perlu bersedia untuk memberhentikan kenderaan. Dengan ini, cara mudah untuk difahami ialah waktu imsak kita disunatkan untuk berhenti makan dan waktu untuk kita berjaga-jaga kerana ianya menandakan waktu subuh bakal tiba. Tetapi untuk anda yang terlewat bangun, mungkin anda boleh mencuba cara sahur ekspress ini!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nina Qalesya” – Aiman Tino Dedah Wajah Adik Bongsu

Tahun 2020 barangkali tahun yang cukup bermakna buat keluarga penyanyi Aiman Tino apabila mereka menerima kehadiran ahli keluarga baru setelah ibunya, Hazelina Mat Jalil selamat melahirkan anak yang kesebelas.

Menerusi perkongsian sebelum ini, Hazelina telah melahirkan seorang bayi perempuan pada 10 April yang lalu dan ini merupakan anak yang terakhir Hazelina setelah dinasihatkan oleh doktor untuk tidak lagi hamil atas faktor-faktor kesihatan.

Dalam posting terbaharu Aiman atau nama sebenarnya Mohammad Aiman Yusri, dia begitu teruja dengan kelahiran adik bongsunya malah sempat berkongsi wajah bayi comel itu yang dinamakan sebagai Nina Qalesya.

Di kesempatan itu, pelantun Terlerai Sebuah Janji ini menitipkan doa buat adik bongsunya agar menjadi anak yang solehah dan berjasa pada keluarga satu hari nanti.

A post shared by Therealaimantino (@official_aimantino)

Sebagai info, Aiman yang juga adik kepada penyanyi Fara Hezel merupakan anak keempat daripada sebelas orang adik beradik.


Rupanya ‘Gay’! Ibu Neymar Umum Berpisah Dengan Kekasih Muda

Sebelum ini,ibu kepada pemain bola sepak terkenal Neymar, Nadine Goncalves, 52 mencuri perhatian dunia apabila telah mengumumkan sedang hangat bercinta dengan seorang jejaka muda yang juga model, Tiago Ramos, 22.

Bagaimanapun, selepas 15 hari menjalinkan cinta pasangan ini sekali lagi mencuri tumpuan apabila dilaporkan telah berpisah. Dikhabarkan, punca perpisahan tersebut adalah kerana Goncalves mendapat tahu bahawa Ramos pernah menjalinkan hubungan sejenis.

Lebih mengejutkan, bintang ‘gamer’ terkenal itu pernah menjalinkan hubungan songsang dengan cef peribadi Neymar sebelum bercinta dengan Goncalves. Bukan itu sahaja,Ramos juga pernah bercinta dengan pelakon Brazil, Carlinhos Maia.


Bangga! Lihat 5 Filem Hollywood Yang Menjalani Pengambaran Di Malaysia

Malaysia sebuah negara yang kaya dengan pelbagai keunikan. Daripada budaya, makanan sehinggalah bentuk muka bumi, keunikan Malaysia tidak dapat disangkal lagi.

Hal ini menyebabkan beberapa pengarah terkenal memilih Malaysia sebagai salah satu lokasi pengambaran filem mereka. Berikut adalah beberapa senarai filem yang pernah dibuat pengambaran di Malaysia.

Pemegang watak Thor dari siri filem Avengers, Chris Hemsworth adalah teraju utama filem ini. Penggambaran mengambil tempat di banyak lokasi antaranya Los Angeles, Hong Kong, Jakarta dan Kuala Lumpur.

Menurut Wikipedia, penggambaran di Malaysia telah mengambil masa selama 5 minggu melibatkan lokasi-lokasi seperti Kuala Lumpur, Port Klang, Pulau Pangkor, Manjung, Lumut, Marina Island dan Putrajaya.

Filem Bollywood lakonan Datuk Shah Rukh Khan (SRK) ini telah diarahkan oleh Farhan Akhtar. Menariknya dalam filem ini SRK memegang dua watak yang berbeza. Selain Arjun Rampal, Priyanka Chopra juga turut berlakon.

Hampir 80% penggambaran filem ini dilakukan di Malaysia, antaranya di Menara Berkembar Petronas dan Jalan Masjid India.

Police Story 3 adalah sebuah filem Hong Kong lakonan Datuk Jackie Chan dan Tan Sri Michelle Yeoh.Anda tentu masih ingat babak di mana Jackie Chan tergantung dengan tangga bertali dari helikopter dan kemudiannya terbang mengelilingi bandaraya Kuala Lumpur bukan? Kebanyakkan lokasi pengambaran berlaku di Hong Kong, Shanghai dan Kuala Lumpur.

Merupakan filem adaptasi dari novel Anna and the King of Siam. Filem ini berkisarkan Anna Leonowens lakonan Jodie Foster yang ditugaskan menjadi guru kepada anak-anak raja Mongkut lakonan Chow Yun-fat.

Anda yang pernah menonton filem ini pastinya akan ingat penampilan pelakon-pelakon dari Malaysia seperti Afdlin Shauki, Deanna Yusoff dan Sean Ghazi. Penggambaran filem ini telah dilakukan di Pulau Pinang, Ipoh dan Langkawi.

Filem aksi dari Hong Kong ini diarahkan oleh Dante Lam dan teraju utamanya ialah Jay Chou dan Nicholas Tse. Dengan bajet mencecah HK$200 juta (RM114 juta), hampuir 80% filem ini menjalani penggambaran di Malaysia.

Antara lokasi pengambaran menjadi pilihan ialah International Medical University di Bukit Jalil dan Jalan Raja Chulan. Aksi hebat kejar mengejar filem ini turut berlaku di pusat beli-belah Pavillion.

Dapat dilihat, Malaysia juga turut menjadi pilihan beberapa pengarah hebat untuk lokasi pengambaran mereka. Mungkin, ini masanya untuk anda melihat kembali filem ini dan membandingkan keadaan di dalam filem dan realiti sebenar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


3 Model Kereta Proton Curi Tumpuan Filem Chris Hemsworth, Extraction

Ketika ini menerusi laman tontonan atas talian Netflix sedang hangat menayangkan filem aksi terbaharu Chris Hemsworth berjudul Extraction.

Filem yang diarahkan oleh pengarah Avengers, Joe dan Anthony Russo serta Chris sendiri ini mula ditayangkan pada 24 April 2020 dan kini berada di tangga pertama bagi filem tontonan di Netflix. Bukan itu sahaja, menariknya lagi filem ini turut mencuri perhatian tontonan rakyat Malaysia apabila menampilkan tiga buah model kereta dari Proton iaitu Saga FL, Satria Neo dan Savvy.

Berlatar belakangkan lokasi di Bangladesh, siapa sangka sebenarnya sebahagian besar penggambaran filem ini telah. dijalankan di Ratchaburi, Thailand. Jadi tidak hairanlah ketiga-tiga model Proton ini kelihatan di dalam Extraction.

Filem penuh aksi ini mengisahkan mengenai pembunuh upahan, Tyler Rake, yang dihantar untuk menyelamatkan seorang anak kepada raja dadah India dari Bangladesh, selepas dia diculik dan dijadikan tebuan oleh penjahat.


Ustaz Abu Syafiq Kongsi Prinsip & Cara Yang ‘Betul’ Hulurkan Sumbangan

Setiap orang ada cara tersendiri dalam menghulurkan sumbangan kepada yang memerlukan. Ada yang berkongsi kegiatan membuat kebajikan atau menderma di media sosial masing-masing. Namun ada yang memilih untuk merahsiakan segala kerja amal kepada umum.

Baru-baru ini, isu para menderma berkongsi di media sosial terhadap aktiviti menderma hangat diperkatakan di kalangan netizen.  Ada yang bersetuju supaya menjadi ikutan malah ada yang menganggap ia seperti riak dan menunjuk-nunjuk.

Hal ini turut mendapat perhatian seorang pendakwah bebas Ustaz Abu Syafiq. Ustaz kontroversi ini pernah menegur sesetengah pihak yang meletak gambar dan video orang miskin di media sosial ketika menderma sehingga membuka aib.

Ramai yang beranggapan status ini ditujukan kepada Ustaz Ebit Lew, tapi sejauh mana kesahihannya masih belum pasti kerana dia tidak menyebut nama mana-mana pihak.

Menurut Ustaz Abu Syafiq, ada cara yang betul dalam menghulurkan bantuan kepada yang memerlukan tanpa membuka aib sesiapa. Hal ini telah dikongsikan oleh beliau menerusi posting yang terbaru di Instagram peribadinya baru-baru ini.

“Ok! Team kami akan bergerak kelak untuk Projek Sedekah Ramadhan Pecah Kamera. Prinsip kami tidak tangkap gambar ketika menyumbang pada fakir miskin. Tetapi tanda tangan serah barang dan jumlah. Tunjuk Cara Betul Tidak Aibkan Sesiapa.”

Itu cara Ustaz Abu Syafiq yang telah menjadi prinsip dirinya. Lain orang lain caranya, itu sudah menjadi hak masing-masing.

Memang benar, adakalanya bila kita menunjuk-nunjuk kemewahan dan kelebihan di media sosial, kita tidak tahu mungkin ada dalam rakan-rakan kita yang mempunyai sikap dengki atau iri hati.

Sebaliknya jika kita melihat pada kebaikan dari sudut berfikiran positif, maka aktiviti menderma yang ditunjukkan menerusi perkongsian di media sosial boleh menjadi ikutan dan inspirasi kepada semua. Renung-renungkan lah!


Adik Lelaki Taylor Swift, Austin Swift Jadi Lelaki Homoseksual?

Adik Taylor Swift, Austin Swift tampil berbeza dalam filem komedi terbarunya yang berjudul Braking for Whales. Dalam trailer filem yang juga dibintangi Tom Felton, salah seorang pelakon Harry Potter, Austin dilihat menggemukkan badannya dan menumbuhkan janggut.

Tom Felton, yang memegang watak sebagai Brandon dan Austin Swift untuk watak JT, terlihat melakukan adegan intim iaitu ciuman bibir di sebuah bar.

Filem ini mengisahkan perjalanan Brandon seorang lelaki homoseksual yang menyembunyikan identiti seksualnya dari orang sekeliling.

Dia selalu menolak perasaan tertarik kepada rakan-rakannya dan berteriak bahawa dia tidak gay.

“Saya bukan gay, saya tidak akan mengulanginya lagi, saya tidak gay,” teriak Brandon pada trailer Braking for Whales.

Sementara JT, lelaki gay yang bertarung dengan masa lampau dan hidup dalam kesedihan setiap hari.

Kedua-duanya menjalani kehidupan dengan penderitaan yang hampir sama. Pengarah Sean McEwen mendedahkan bahawa adegan klimaks dalam filem berlaku ketika kedua-dua watak memikirkan secara mendalam tentang diri dan akhirnya mendapat jawapan dari misteri kehidupan mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Janji Tak Ulang Lagi”- Wak Doyok Beri Respon Balas Terhadap Tunku Idris

Usahawan dan selebiriti  Wak Doyok tampil membuat permohonan maaf menerusi gambar yang dimuat naik di Instagram. Wak Doyok mengakui kesilapan mengeluarkan kenyataan berkaitan salah guna lambang dan logo diraja Johor.

“Saya dengan rendah diri merafak Sembah Takzim dan Mohon Ampun kemajlis Duli Yang Maha Mulia Sultan Johor, Duli Yang Maha Mulia Permaisuri Johor dan Duli Yang Amat Mulia Tunku Mahkota Johor serta Yang Amat Mulia Yang Amat Mulia Kerabat Diraja Johor di atas kecuaian dan kelalaian saya.

Salam Kemaafan saya panjatkan juga kepada Bangsa Johor yang saya muliakan.

Sesungguhnya saya sedar kesilapan saya berpunca dari ketidak arifan saya dalam mengenali batas protokol Diraja. Saya amat menyesali keterlanjuran yang tidak disengajakan ini dan berjanji tidak akan mengulanginya lagi.

Saya memohon doa kehadrat Allah SWT agar dilanjutkan usia zaman Duli Yang Maha Mulia Sultan Johor serta Usrah Diraja. @tunku_idris 🙏🏻 Daulat Tuanku 🙏🏻 Wassalaam”- tulis di instagramya

Permohonan maaf ini dibuat susulan dari teguran Tunku Temenggong Johor, Tunku Idris Iskandar di instagramnya hari ini.

Baginda telah mendedahkan kesalahan sebuah akaun Instagram yang merupakan pemilik perniagaan jam tangan dan barang kemas. Pemilik akaun bernama Caroz Wooden tersebut didakwa telah menghasilkan sebentuk cincin dengan ukiran lambang diraja Johor.

Difahamkan cincin silver itu ditempah oleh Wak Doyok.

Dalam pada itu, permohonan maaf Wak Doyok telah disambut baik oleh baginda. Baginda membalas komen dengan emoji tanda ‘bagus’ dan rata-rata netizen memuji sikap Wak Doyok yang berani tampil secara terbuka untuk mengaku kesilapan.


Ayda Jebat & Nabil Mahir Selamat Bertunang Secara ‘Online’

Semalam, menerusi laman Instagram nya pelakon dan penyanyi Ayda Jebat telah berkongsi satu khabar gembira yang mana kini dia selamat menjadi tunangan kepada pelakon dan pengacara, Nabil Mahir.

Ikatan pertunangan itu dibuat menerusi atas talian yang mana kedua-dua selebriti ini telah memuatnaik perkongsian foto yang sama dengan memakai pakaian yang sedondon.Difahamkan foto tersebut telah disunting bagi kelihatan berada di tempat yang sama biarpun masing-masing kini berjauhan kerana Perintah Kawalan Pergerakan (PKP)

A post shared by Ayda Jebat (@aydajebat)

Kongsi Ayda atau nama sebenarnya Nur Suhada binti Jebat,28 dia merasa bahagia meskipun majlis pertunangan diadakan secara atas talian. Lebih bermakna, majlis itu juga diadakan pada hari lahir Nabil sebelum memuat naik satu lagi posting dedikasi khas buat tunangnya itu.

Rata-rata peminat dan rakan artis membanjiri ruangan komen dengan ucapan tahniah selain mendoakan agar urusan pasangan ini ke jinjang pelamin dipermudahkan.


Amin Idris Cabar Ustaz Abu Syafiq Teruskan Tuntutan RM1 Juta

Sejak beberapa hari yang lalu, nama pendakwah Ustaz Abu Syafiq hangat diperkatakan berikutan terpalit dengan beberapa isu.

Terbaru, nama Abu sekali lagi menjadi bualan di media sosial selepas dia dikatakan telah menuntut beberapa perkara terhadap personaliti TV, Amin Idris. Perkara itu telah didedahkan sendiri oleh Amin menerusi laman sosial nya yang menyatakan Abu yang diwakili oleh peguamnya telah menuntut dia untuk memohon maaf secara terbuka dalam masa 7 hari yang telah diluluskan oleh Abu sendiri.

KOYAK BETUL RUPANYASaya baru menerima surat dari peguam Ust. Abu Syafiq (Rasyiq Alwi). Antara kandungannya:

1. Menuntut SAYA MINTA MAAF TANPA SYARAT di semua medium dan permohonan tersebut mesti diluluskan oleh Ust Abu Syafiq

— Amin Idris Official (@iamaminidris) April 27, 2020

Bukan itu sahaja, Abu juga menuntut ganti rugi sebanyak RM 1 Juta berikutan posting yang dimuat naik Amin berikutan tegurannya mengenai sikap Abu sebelum ini terhadap Ustaz Abu Liew.

Meskipun begitu, menurut Amin dalam muat naik terbaharunya dia sama sekali tidak akan membuat tuntutan yang diminta oleh pihak Abu sebaliknya mencabarnya untuk meneruskan saman dan dia juga telah melantik peguamnya untuk melawan kes tersebut di mahkamah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Vivy Yusof Nafi Ciplak Idea Rekaan Fesyen ‘SleepyLllama’

Ketika ini, trending di laman Twitter mengenai usahawan terkenal Datin Vivy Yusof selepas syarikat miliknya, The dUCk Group dikatakan telah meniru idea rekaan model dan pereka fesyen SleepyLllama atau lebih dikenali sebagai Nia.

Terdahulu, Nia menerusi laman Instagram nya meluahkan rasa kecewa kerana rekaan selendangnya bersama Soonaru seolah-olah mirip dengan rekaan The dUCk Group yang telah dilancarkan semalam.

Dedah Nia, dia telah menghasilkan rekaan tersebut sekitar dua tahun lalu malah turut melancarkan serta memasarkan produknya di platform Fashion Valet. Namun, dia begitu sedih kerana rekaannya seperti ditiru oleh jenama berkenaan selain memohon Vivy untuk merombak semula pasukan kreatifnya dalam menghasilkan sesuatu rekaan.

Menerusi carian Murai.my di laman Twitter, rata-rata warganet mengecam tindakan Vivy selain menuntut usahawan tersebut membuat permohonan maaf. Malah ada diantara mereka yang mula ingin memboikot jenama berkenaan.

Dalam perkembangan lain, Vivy telah menjelaskan lebih lanjut mengenai isu berkenaan di Insta-Story nya.

Tegas Vivy, dUCK sama sekali tidak akan meniru idea pereka lain kerana mereka sudah berbincang mengenai rekaan tersebut yang dinamakan sebagai The Artsy dUCk sejak Jun 2018. Malah dia turut memuat naik bersama bukti email perbincangannya bersama pereka fesyen mengenai rekaan tersebut.

Luah usahawan itu lagi, dia berasa terkilan kerana dituduh mencuri idea lain apatah lagi hasil jualan rekaan terbaharu ini akan disumbangkan kepada rumah anak-anak yatim yang terkesan ketika Perintah Kawalan Pergerakan (PKP) ini. Biarpun begitu, warganet terus hangat memperkatakan mengenai nya selain turut membanjiri ruangan komen posting terbaharu Vivy dengan pelbagai kecaman.


Alvin Chong Kecewa,Ustaz Abu Syafiq Minta Hapus Tulisan Cina

Lagi mengenai pendakwah bebas, Ustaz Abu Syafiq. Menerusi artikel terdahulu, Murai.my melaporkan personaliti TV, Amin Idris tidak gentar dengan tuntutan permohonan maaf dan ganti rugi RM 1 juta yang diminta oleh pendakwah itu malah akan melawan kes tersebut di mahkamah.

Dalam masa yang sama, di laman Twitter pelakon Alvin Chong turut meluahkan rasa kecewanya terhadap kenyataan yang dikeluarkan oleh Abu yang yang menggesa agar tulisan Cina dihapuskan dengan segera. Menurut Alvin, kenyataan seumpama itu boleh mencetuskan masalah perpaduan rakyat Malaysia.

Inilah punca kecetusan perpaduan rakyat Malaysia. Shame on you for using religion as an excuse and weapon. May God grant you the punishment. You tak layak jadi ustaz. Even a 3 year old Muslim kid is better than you. https://t.co/AkSL9swO9D

— Alvin Chong (@Alvinchong123) April 28, 2020

Kongsi pelakon yang berusia 29 tahun ini lagi, dia turut malu dengan sikap Abu yang menggunakan agama sebagai alasan dan ‘senjata’ untuk menegakkan perkara-perkara yang berbangkit. Selar Alvin lagi, invididu tersebut tidak layak digelar sebagai seorang Ustaz selain turut membandingkan sikapnya dengan kanak-kanak muslim yang berumur 3 tahun jauh lebih bagus daripadanya.

Dalam kenyataan Abu yang tular di media sosial, dia menggesa agar tulisan Cina dibuang dari mana-mana tempat dan beranggapan mana-mana perkara yang berkaitan dengan penulisan kaum itu adalah haram sekaligus mencetuskan rasa tidak puas hati di kalangan warga net.

“Kita perlu cabut dan buang segala tulisan Cina yang ada di papan tanda ataupun di mana-mana tempat termasuk di dalam surat khabar, buku teks atau novel.

“Apa sahaja yang terkait dengan huruf dan tulisan Cina maka perlu kita haram dan hapuskan serta merta tanpa meninggal sedikit pun kesan.

“Hapus terus tulisan, ejaan dan bahasa Cina di negara kita.

“Tindakan ini wajar kerana kita di Malaysia ada bahasa Melayu bahasa kebangsaan. Cina bukanlah satu bahasa yang menggantikan tempat untuk warganegara Malaysia,” katanya menerusi sebuah video yang tular.

Sehingga kini,nama Abu terus hangat diperkatakan di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Begini Cara Buat ‘Video Call’ Seramai 8 Orang di WhatsApp

Fitur pada panggilan video WhatsApp telah ditingkatkan bagi memudahkan pengguna. Mulai hari Rabu (29/4), pengguna WhatsApp di Malaysia dapat menggunakan fitur panggilan suara atau panggilan video berkelompok hingga 8 orang.

WhatsApp mengatakan, fitur ini telah dilancarkan untuk semua pengguna, baik di smartphone Android dan iPhone di seluruh dunia, termasuk Malaysia. Penggunaan panggilan video berkumpulan yang tinggi ketika wabak virus korona menyebabkan WhatsApp meningkatkan keupayaan panggilan video.

Panggilan suara atau video berkumpulan boleh memuatkan sehingga lapan peserta. Fitur ini boleh dilakukan bila-bila masa dan di mana sahaja pengguna berada. Untuk menggunakan ciri kumpulan panggilan video agak mudah.  Inilah langkahnya.

Terdapat kaedah mudah untuk membuat panggilan video untuk satu kumpulan sekaligus. Sebagai contoh, Group WhatsApp mempunyai empat atau kurang ahli, jadi semasa membuat panggilan, ia boleh dilakukan secara serentak secara automatik.

Walau bagaimanapun, jika satu kumpulan mempunyai lebih daripada empat ahli, pengguna mesti meningkatkan jumlah peserta satu persatu untuk mencapai maksimum lapan orang.

Walaupun panggilan video kumpulan WhatsApp mampu memuatkan lapan orang, jumlah peserta masih rendah berbanding aplikasi lain. Contohnya, Google Duo, aplikasi pesanan segera ini telah meningkatkan kapasiti maksimum peserta kumpulan panggilan video dari lapan hingga 12 orang.


Kdrama Terhangat, ‘The World Of The Married’ Boleh Ditonton Percuma Di IFLIX

Sebuah drama siri terbaharu Korea berjudul The World Of The Married telah mencipta sejarah JTBC apabila berjaya merekodkan rating tertinggi sewaktu episod pertama bersiaran. Beberapa sumber media tempatan juga menyatakan rating drama ini semakin meningkat dan trending di laman sosial setiap kali tayangan.

Turut mencatatkan rekod tersendiri,pada episod keenam, drama siri The World of The Married berjaya mendapat purata rating yang memberangsangkan iaitu sebanyak 18.8 peratus diseluruh negara dan 21.4 peratus bagi kawasan metropolitan Seoul.

Secara tidak langsung, drama ini berjaya mengalahkan rating terbaik drama Korea popular Itaewon Class yang hanya mencatatkan 16.5 peratus di seluruh negara pada episod akhirnya. Secara keseluruhannya, The World Of The Married kini berada di tempat kedua dalam sejarah saluran JTBC dengan rating tertinggi.

Turut menarik perhatian drama ini, bukan sahaja para peminat baharu drama Korea malah penggemar drama-drama siri Melayu dan Nusantara juga. Ternyata, drama siri Korea ‘The World Of The Married’ mempunyai kualiti dan tarikan tersendiri dengan jalan cerita yang penuh emosi, sehingga dapat membuka ruang yang lebih besar untuk menarik lagi ramai peminat drama.

Selain menayangkan drama Korea yang mempunyai banyak permintaan di saluran K-flix
pada 28 April, filem Pengabdi Setan juga merupakan salah satu judul filem kegemaran
ramai yang akan ditayangkan di iflix secara PERCUMA bermula 7 Mei nanti. Setia bersama
iflix untuk menyaksikan pelbagai judul menarik yang akan ditayangkan secara percuma
setiap minggu!


Penambat Selera Buka Puasa! Ini Sebenarnya Ramuan ‘Nasi Kari Atuk KFC’

Pada bulan Ramadhan ini, KFC memperkenalkan menu baharu yang pastinya membangkitkan selera anda iaitu Nasi Kari Atuk KFC di mana rasa klasik tempatannya akan menimbulkan perasaan nostalgia.

Diinspirasikan daripada kenangan-kenangan lazim yang kita kongsi bersama sebagai rakyat Malaysia termasuklah imej pengasas KFC sendiri iaitu Colonel Sanders atau lebih senang digelari sebagai ‘Atuk’, hidangan ini dicipta khas untuk menghilangkan keinginan mengidam anda ketika berbuka puasa.

Kari Atuk merupakan kuah kari yang disediakan menggunakan rempah-ratus kari tradisional yang dicampur dengan ketulan ubi kentang untuk penambahan rasa dan tekstur, dan kemudiannya dikacau sebati bersama santan yang menjadikan kari ini enak berlemak.

Bersesuaian dengan cita rasa rakyat Malaysia, juadah ini dihidangkan bersama Sambal Atuk iaitu sambal yang ditumis dengan pes istimewa campuran ikan bilis dan cili, yang sesuai sekali digandingkan dengan Kari Atuk.

Anda boleh mendapatkannya melalui khidmat ‘Self-Collect’, Bawa Pulang, Pandu Lalu, dan Penghantaran bermula 30 April 2020, sementara stok masih ada.

Pilih ‘Contactless Delivery’ untuk pesanan dihantar terus ke rumah anda atau ‘Contacless Self- Collect’ untuk pesanan bawa pulang, untuk penerimaan makanan yang lebih selamat dan bebas sentuhan.

Dalam menghadapi bulan Ramadhan yang sibuk ini, KFC menggalakkan anda untuk menggunakan khidmat pra-pesanan melalui laman web atau aplikasi KFC Malaysia.

Layari www.kfc.com.my, muat turun aplikasi KFC Malaysia, atau pesan melalui Foodpanda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aktor Terkenal Di Bollywood & Hollywood, Irrfan Khan Meninggal Dunia

Berita sedih itu datang dari pelakon Bollywood terkenal, Irrfan Khan. Pelakon berusia 54 tahun itu meninggal dunia kerana menderita jangkitan usus besar.

Berita kematian Irrfan Khan ini dilaporkan oleh TimesofIndia sebentar tadi yang disampaikan oleh pengarah filem Shoojit Sircar .

“Kawan saya, Irfaan. Anda telah berjuang dan berjuang. Saya akan selalu bangga dengan anda. Kita akan bertemu lagi. Takziah kepada Sutapa dan Babil. Anda juga berjuang, Sutapa anda memberikan segala yang mungkin dalam pertarungan ini “tulisnya.

Sebelum meninggal dunia, Irrfan Khan dikejarkan ke hospital pada Selasa (28/4/2020). Namun sejak 2018, Irrfan Khan diketahui berjuang melawan tumor neuroendokrin.

Nama Irrfan Khan mungkin tidak begitu terkenal seperti Shahrukh Khan, Aamir Khan atau Salman Khan. Tetapi pencapaian Irrfan dipandang tinggi dalam dunia filem.

Sebagai info, Irrfan Khan adalah pelakon India yang meraih kejayaan di Hollywood. Dia membintangi sejumlah filem seperti Life of Pi, Jurassic World, Inferno, The Amazin Spider-Man dan banyak lagi.

Irrfan Khan mula memulakan langkah dalam dunia hiburan sejak tahun 1988. Irrfan adalah pelakon berbakat yang dia memenangi sejumlah anugerah seperti Anugerah Filem Nasional untuk pelakon terbaik menerusi filem Paan Singh Tomar.

Irrfan Khan  menganut agama Islam namun dia berkahwin Sutapa Sikdar yang diketahui beragama Hindu.


Panggil Isteri Rasulullah ‘Orang Tua’, Pu Azman Mohon Maaf. Ini Penjelasannya!

Nampaknya pada musim PKP (Pelaksanaan Kawalan Pergerakan) ini banyak isu sensasi muncul dari kalangan pendakwah atau Ustaz. Kali ini mengenai pendakwah, Azman Syah Alias atau lebih dikenali sebagai Pencetus Ummah (PU) Azman.

Menerusi posting terbarunya di Instagram, PU Azman telah memuatnaik video permohonan maaf terhadap isu poligami dan perihal isteri-isteri Rasulullah. Isu tersebut telah dibincangkan oleh beliau menerusi IG Live di instagram peribadinya baru-baru ini. Lihat video di bawah.

A post shared by PU Azman (@puazmanofficial)

“Man mohon maaf kepada semua, atas salah faham terhadap kenyataan Cik Man tentang isu poligami dan perihal isteri-isteri Rasulullah.”- tulisnya pada kapsyen video.

Difahamkan menerusi IG Live sebelum ini, PU Azman telah menggunakan panggilan kurang sesuai iaitu ‘orang tua’ merujuk kepada isteri-isteri Rasulullah. Beliau akui panggilan itu kurang sesuai disebut walaupun hanya mahu menggambarkan isteri-isteri Rasulullah yang pernah berkahwin sebelum menikahi Rasullulah.

Selain itu, PU Azman juga memohon maaf dengan kenyataannya bahawa Poligami bukanlah Sunnah.

“Cik Man Maaf terhadap salah faham kenyataan Cik Man yang mengatakan Poligami bukanlah Sunnah tapi keadilan itu Sunnah. Cik Man bukan menolak kesunahan Poligami secara total tetapi menepis pendirian segelintir yang mengatakan Sunnah Poligami berdasarkan bilangan dan mengabaikan soal keadilan dalam rumahtangga”-katanya dalam video tersebut.

Dalam posting berbeza, Pu Azman mengucapkan terima kasih kepada Ustaz-ustaz yang menegurnya dalam hal ini. Di ruangan komen, rata-ratanya memuji sikap PU Azman kerana menerima teguran dan memohon maaf secara terbuka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bercakap Pasal Peranan Wanita, Engku Emran Sindir Laudya Cynthia Bella?

Perkahwinan Laudya Cynthia Bella dengan  Engku Emran, sering menjadi isu sensasi di kalangan peminatnya.

Ada khabar angin mensyaki pasangan ini berdepan dengan kemelut rumahtangga malah ada sumber memberitahu mereka sudah enam bulan terpisah.

Bella pulang ke Jakarta dan Emran tinggal di Kuala Lumpur bersama anak perempuannya, Engku Aleesya.

Terbaru, Emran memuat naik sebuah instastorynya  pada hari Rabu petang, 29 April 2020. Dia menyebut tentang status wanita dalam Islam.

“Ketika seorang gadis Muslim dilahirkan, dia menjadi alasan ayahnya memasuki syurga. Ketika dia membesar dan menikah dengan seorang lelaki, dia menyelesaikan separuh dari agamanya. Ketika dia menjadi ibu, surga terletak di bawah kakinya,” tulisnya.

Tidak jelas apakah perbincangan ini hanya menjalankan kajian atau ditujukan untuk satu-satunya anak perempuannya, atau hendak mengingatkan isterinya. Kedua-duanya memilih untuk menjalani ibadah puasa di negara masing-masing.

Sebelu ini kecoh Bella telah menghapus gambar suaminya yang dinikahi pada bulan September 2017. Dia hanya meninggalkan foto Aleesya dalam rangkaian foto di Instagramnya.


4 Hari Sebelum Meninggal Dunia, Irrfan Khan Terima Berita Amat Menyedihkan

Irrfan Khan, sebutir bintang Bollywood yang telah pergi buat selamanya pada Rabu (29/4/2020). Beliau terus menerima ucapan dari peminatnya dari seluruh dunia termasuk di kalangan selebriti.

Dilaporkan dari NDTV dan Hindustan Times, dia meninggal dunia setelah dimasukkan ke hospital kerana jangkitan usus besar. Bukan itu sahaja, sejak 2018 Irrfan Khan juga didiagnosis menghidap tumor neuroendokrin.

Ternyata beberapa hari sebelum pemergian Irrfan Khan selamanya, dia juga baru menerima tamparan berupa berita sedih.

NDTV menulis bahawa ibu Irrfan Khan, Saeeda Begum, meninggal dunia di Jaipur pada 25 April. Dia meninggal kerana sakit tua.

NDTV melaporkan bahawa wakil keluarga mengatakan pelakon itu menghembuskan nafas terakhir dikelilingi oleh keluarga yang menyayanginya.

Irrfan Khan meninggalkan seoran isteri dan dua anak lelakinya.


Inilah Rahsia Umat Islam Mampu Berpuasa Sampai 22 Jam di Iceland & Norway

Pengalaman berpuasa dengan jangka masa panjang dirasakan oleh umat Islam yang tinggal di negara-negara Eropah. Sebuah perkongsian dari warganegara Indonesia yang beragama Islam di Norway dan Iceland berpuasa dalam tempoh yang lama.

Contohnya seorang warganegara Indonesia di Norway seperti Eko Yudha berpuasa selama 14-15 jam. Sementara itu, warga Indonesia di Iceland, Asti, berpuasa 16-18 jam. Malah pernah Asti berpuasa sehingga 22 jam.

Seperti yang dilaporkan oleh Kompas, Eko Yudha, yang kini tinggal di Stavanger, Norway, mengakui bahawa petua untuk berpuasa untuk waktu yang lama adalah minum banyak air pada waktu sahur.

“Sebenarnya itu bergantung pada orangnya, tetapi jika saya minum lebih banyak air, sekurang-kurangnya 3-4 gelas,” kata Eko.

Eko mengakui bahawa suhu sejuk di Norway membantunya untuk berpuasa, jadi dia tidak cepat dahaga.

Tetapi minum banyak air pada waktu sahur adalah kunci untuk dia berpuasa lebih lama. Selain itu, menurutnya, elakkan makanan berat pada waktu sahur. Dia mengaku hanya makan sedikit roti dan nasi pada waktu sahur. Roti dianggap lebih sederhana dan tidak terlalu kenyang untuk dimakan pada waktu sahur.

Manakala Asti yang berada di Iceland, dia mengamalkan pengambilan makanan yang sihat pada waktu sahur. Kerana waktu berpuasa di Iceland adalah 16-18 jam atau lebih.

“Jika saya secara peribadi, untuk berpuasa lebih lama di Iceland, makanannya perlu berkhasiat,” jelas Asti.

“Di Iceland, saya makan bubur oat, pisang, kurma dan jus buah selain air,” sambungnya.

Dia makan oatmeal kerana menurutnya makanan itu dapat membuat perut terasa kenyang untuk waktu yang lama. Sementara itu Asti mengelakkan makan nasi putih pada waktu sahur kerana ia membuatkan dirinya tidak terlalu kuat untuk berpuasa.

“Sekiranya sahur makan nasi, ia akan membuat anda lapar lagi. Jus buah juga menjadikan anda kenyang dan tidak mudah dahaga. Sesuai untuk berpuasa sehingga 22 jam,” jelasnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sah! Gigi Hadid Hamil Anak Zayn Malik

Di sebalik pasang surut hubungan pasangan selebriti ini, siapa sangka Gigi Hadid kini dilaporkan hamil anak pertama bersama penyanyi, Zayn Malik.

Seperti yang dilaporkan kebanyakan media antarabangsa,ahli keluarga mereka turut mengesahkan perkara tersebut kepada media dan dikhabarkan kedua-dua belah keluraga juga dilaporkan berasa sangat teruja dengan berita gembira itu.

Difahamkan, sepanjang pelaksanaan tempoh perintah berkurung (lockdown) akibat penularan wabak COVID-19, Zayn tinggal bersama Gigi dan keluarganya di Pennsylvania. Sebelum ini, pasangan ini pernah membuat keputusan untuk mengakhiri hubungan mereka pada Januari 2019 sebelum kembali hangat bercinta. Berita gembira ini turut trending di media sosial.


Pelakon Popular Bollywood, Rishi Kapoor Meninggal Dunia

Selepas kematian pelakon Bollywood Irrfan Khan semalam, industri hiburan negara itu dikejutkan dengan satu lagi khabar yang menyedihkan sebentar tadi apabila pelakon veteran Bollywood Rishi Kapoor telah meninggal dunia.

Berita yang dikongsi oleh seorang wartawan itu memberitahu Rishi meninggal dunia pada usianya 67 tahun selepas dikejarkan ke hospital pada pagi Rabu (29 April 2020). Terdahulu,menurut abang Rishi pelakon itu mempunyai masalah pernafasan selain turut menghidapi penyakit kanser.

“Dia (Rishi Kapoor) ada di hospital. Dia menderita penyakit kanser selain mempunyai masalah pernafasan, jadi dia kini dirawat di hospital dan berada dalam stabil” kata Randhir pada Rabu

Rishi Kapoor disahkan menghidapi kanser sekitar tahun 2018. Bapa kepada pelakon Ranbir Kapoor ini turut mendapatkan rawatan di New York selama hampir setahun. Bintang filem Bobby ini kemudian kembali ke India pada September 2019.


5 Pengakuan Berani Dennis Rodman, Tiduri 2,000 Wanita Hingga Kawan Baik Kim Jong Un

Peminat Bola Keranjang yang setia pasti mengenali Dennis Rodman. Bekas pemain bola keranjang ekstrensik Chicago Bulls ini hidup dalam kontroversi walaupun berjaya dalam kariernya.

Setelah bersara, namanya masih menjadi perbualan. Terutama mengenai kisah masa lalunya. Dalam dokumentari Netflix ‘The Last Dance‘ baru-baru ini, kisah hidup Rodman terbongkar. Bermula dari percintaan, ke kehidupan peribadi yang lain.

Apakah fakta menarik lain mengenai Rodman? Inilah kisahnya:

Rodman mengatakan bahawa dia telah meniduri lebih daripada 2,000 wanita. Dari ribuan wanita, Rodman mengakui bahawa kebanyakannya adalah pelacur namun dalam 500 orang daripadanya bukanlah dikalangan pelacur.

Menurut keterangannya, Madonna menawarikan USD$ 20 juta atau RM80  jika dia dapat menghamilkannya.

Suatu ketika ketika dia bermain di Las Vegas, Madonna menelefon untuk mengungkapkan berita bahawa dia hamil positif.

“Lalu saya sampaikan akan berada di sana dalam lima jam,” terang Rodman.

Rodman juga mengakui bahawa dia mengalami tiga kali kecederaan pada zakarnya.

Pertama, di sebuah pesta di mana dia melompat dari perahu yang mencederakan zakarnya. Kedua, ketika seorang gadis memaksanya untuk melakukan seks seperti yang diinginkan.

“Pada mulanya saya hanya ingin makan malam. Sungguh. Tetapi ketika dia meminta saya bersiap, saya tidak dapat menolak. Dan dia mematahkannnya seperti orang gila.”

Ketiga, ketika dia dan kekasihnya melakukan seks gila sehingga kemaluannya cedera lagi.

Rakan sepasukan Rodman di Chicago Bulls, Michael Jordan pernah menangkap Rodman di bilik yang sama dengan Carmen Electra, yang juga sempat menjadi isterinya.

“Ada ketukan di pintu dan itu Michael Jordan,”  akui Electra. “Saya bersembunyi. Saya tidak mahu dia melihat saya. Jadi saya bersembunyi di belakang sofa dengan selimut.”

Tidak banyak orang yang tahu bahawa Rodman adalah kawan baik Kim Jong Un, yang kini dikhabarkan telah meninggal dunia. Menurutnya dia dijemput ke Korea Utara pada hari ulang tahun Jong Un. Kebetulan pemimpin Korea Utara juga peminat bola keranjang.

Rodman juga mendakwa bahawa Jong Un ditawarkan sebagai orang tengah antara Korea Utara dan Amerika Syarikat setelah Donald Trump menjadi presiden.

“Saya dapat membantu meningkatkan hubungan antara kedua-dua negara,” kata Rodman

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Cincin : Wak Doyok Berhadapan Denda Hingga RM500,000

Beberapa hari yang lalu, pelakon dan personaliti fesyen Wak Doyok telah memohon maaf secara terbuka kepada kerabat diraja Johor selepas ditegur oleh Tunku Temenggong Johor, Tunku Idris Iskandar Sultan Ibrahim menerusi laman Instagram selepas dia dikatakan telah menempah sebentuk cincin menggunakan ukiran lambang peribadi Sultan Johor, Sultan Ibrahim Iskandar.

Difahamkan, Wak atau nama sebenarnya Mohd Azwan Md Nor, 41 telah diminta hadir memberi keterangan di Ibu Pejabat Polis Daerah (IPD) Iskandar Puteri semalam selepas satu laporan polis dibuat oleh kerajaan Johor. Laporan itu disahkan oleh Ketua Polis Johor, Datuk Ayob Khan Mydin Pitchay menerusi sidang media di Ibu Pejabat Polis Kontinjen (IPK) Johor pada Khamis.

“Wak Doyok disiasat mengikut Seksyen 3(1)(c) Enakmen Lambang, Gelaran dan Anugerah (Mencegah Penggunaan Tidak Wajar) Johor 2017.

“Kes ini sebenarnya sudah lama. Dia membeli cincin pada 2018 melalui online (dalam talian) dari sebuah syarikat di Indonesia.

“Namun, satu laporan polis sudah dibuat Selasa lalu oleh kerajaan Johor kes ini disiasat mengikut Seksyen 3(1)(c) Enakmen Lambang, Gelaran dan Anugerah (Mencegah Penggunaan Tidak Wajar) Johor 2017.

“Kertas siasatan akan disiapkan sebelum ia diberi pada Timbalan Pendakwa Raya bagi tindakan susulan,”

Dalam kenyataannya itu juga, Ayob memberi amaran buat mana-mana individu mahupun pihak untuk tidak menggunakan lambang diraja tanpa sebarang kebenaran.

“Memang menjadi kesalahan di Johor, di bawah enakmen ini kerana tidak ada mana-mana individu boleh menggunakan, menempah, menghasilkan, menyalahgunakan lambang dan anugerah yang dikurniakan oleh Sultan Johor kecuali selepas mendapat kebenaran bertulis daripada Sultan Johor.

“Saya bagi amaran jangan sewenang-senangnya menggunakan memakai membuat menyalahgunakan lambang ini kerana itu satu kesalahan.

Bagi seksyen berikut, sekiranya Wak didapati bersalah dia bakal berhadapan hukuman denda tidak kurang daripada RM250,000 atau tidak lebih RM500,000 atau penjara tidak kurang setahun dan tidak lebih lima tahun


Masih Tutup! Tiada Info Sahih Pembukaan Semula Masjidil Haram

Sejak semalam, tular di media sosial mengenai satu kenyataan Kementerian Haji dan Umrah Arab Saudi yang kononnya telah mengumumkan pembukaan semula Masjidil Haram dan Masjid Nabawi pada 8 Ramadan, berserta garis panduan dan prosedur operasi standard (SOP) yang perlu dipatuhi.

Bagaimanapun, Menteri di Jabatan Perdana Menteri (Hal Ehwal Agama) Datuk Seri Dr Zulkifli Mohamad Al-Bakri memaklumkan sehingga kini tiada maklumat mengenai pembukaan Masjidil Haram dan Masjid Nabawi pada 8 Ramadan (Jumaat) seperti yang tular di media sosial.

Malah, Zulkifli berkata telah berhubung dengan Duta Arab Saudi ke Malaysia Datuk Dr Mahmoud Hussien Saeed Qattan bagi mendapatkan maklumat mengenai hal berkenaan.

“Saya telah berhubung dengan Duta Arab Saudi pada tengah hari tadi dan bertanyakan hal ini maka jawapan yang diberikan kepada saya, beliau sendiri tidak ada maklumat dan memaklumkan apa yang berlaku setakat ini berdasarkan kepada arahan terdahulu iaitu tiada pembukaan.

“Beliau turut memaklumkan di Makkah dan Madinah masih lagi lockdown dan yang dibenarkan hanya pekerja-pekerja sahaja dan mereka yang terhad termasuk imam atau yang betugas di masjid itu,” katanya dalam program temu bual eksklusif ‘Ramadan Kali Ini’ terbitan Bernama Radio, pada Khamis.

Sebagai info, Arab Saudi pada akhir Februari telah memutuskan untuk menggantung kemasukan jemaah untuk mengerjakan umrah di Makkah dan ziarah Masjid Nabawi, Madinah susulan penularan wabak Covid-19.

Susulan daripada itu juga Arab Saudi memutuskan menghentikan semua penerbangan antarabangsa dan menyekat pergerakan keluar masuk ke beberapa bandar raya, termasuk Makkah dan Madinah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ternyata Ini Alasan Nicholas Saputra Tak Pernah Letak Gambar Sendiri Di IG

Nicholas Saputra adalah salah seorang pelakon lelaki di Indonesia yang digilai wanita dari dulu hingga sekarang kerana mempunyai wajah tampan. Selain itu, lakonannya dalam beberapa buah filem sering curi perhatian.

Hasilnya, Nicholas mempunyai banyak peminat.

Walaupun begitu, pelakon yang sering dipanggil Nico ini tidak pernah mempamerkan fotonya di Instagram. Dia hanya sekali menunjukkan wajahnya pada pilihan raya tahun lalu.

Nicholas akhirnya membuka suaranya. Ketika Live Instagram dengan Mira Lesmana, watak Rangga dalam filem Ada Apa Dengan Cinta ini mendakwa dia sering keliru ketika memilih foto untuk dimuat naik.

Nampaknya, Nicholas termasuk orang yang tidak percaya diri. Dia malah tidak selesa ketika melihat foto wajahnya di Instagram.

“Satu aktiviti yang tidak selesa, memilih gambar itu adalah sesuatu yang pelik,” katanya.

Seperti diketahui, suapan Instagram Nicholas dipenuhi dengan gambar landskap yang menjadi tatapan peminatnya.


“Ramai Juga Yang Degil”- Nabila Huda Tak Setuju PKP Dilonggar

Nampaknya ramai yang tak bersetuju dengan keputusan Perdana Menteri untuk melaksankakan Perintah Kawalan Pergerakan Bersyarat (PKPB) yang akan bermula pada 4 Mei 2020.

Rata-rata rakyat Malaysia menganggap pelaksanaan itu boleh menyebabkan kluster baharu jangkitan wabak Covid-19. Susulan itu, pelakon Nabila huda atau lebih mesra dipanggil Abil telah meluahkan kebimbangannya jika PKPB ini bermula, kerana negara kita belum benar-benar pulih.

“Secara jujurnya, saya rasa tak selamat untuk keluar rumah selagi belum ada vaksinatau negara kita belu benar-benar pulih. Nak pergi makan ke Restoran pun belum tentu selamat.”- tulisnya

Abil berkata, belum tentu semua orang boleh akan mengikut SOP atau garis panduan yang diarahkan oleh KKM (Kementerian Kesihatan Malaysia).

“Memang kita kena ikut garis panduan , tapi kalau kita saja yang ikut, kalau ada sesetengah tempat tak ikut garis panduan macam mana. Tak semua orang dengar cakap, ramai juga yang degil”- tulisnya

Abil memuat naik pandangannya mengenai isu tersebut di laman Instagram miliknya pada hari sejurus keputusan oleh PM dibuat awal pagi tadi.

Tambah Abil lagi, kelonggaran yang diberikan oleh kerajaan digunakan untuk hal-hal yang penting seperti bertemu keluarga jika rindu yang berdekatan. Namu harus pastikan diri benar-benar sihat dan tidak mengalami apa-apa gejala.

Sebentar tadi Perdana Menteri, Tan Sri Muhyiddin Yassin memperkenalkan PKPB itu semasa menyampaikan perutusan khas Hari Pekerja.


Seram! Aznil Beri Bayangan Kelonggaran PKP Bakal Ikut Jejak Jepun

Agak menyeramkan apabila rakyat Malaysia akan bebas untuk ke sana ke sini di saat negara belum benar-benar pulih dari wabak Covid-19. Begitulah yang disuarakan oleh hos dan selebriti popular Aznil Hj Nawani atau lebih mesra dipanggil Pak Nil.

Menerusi posting terbaru di Instagram, beliau memuatnaik keratan akbar mengenai isu yang melanda di negara Jepun. Difahamkan kawasan utara di pulau Hokkaido, Jepun dilanda gelombang kedua jangkitan COVID-19 selepas tempoh lockdown berakhir lebih tiga minggu lalu.

Menurut Daily Mail, selepas 26 hari berlalu, wabak itu kini kembali muncul semula dengan mencatatkan kira-kira 135 baharu pada minggu ini.

Pengerusi Persatuan Perubatan Hokkaido, Dr. Kiyoshi Nagase meluahkan rasa kesal sepatutnya mereka tidak perlu menghentikan darurat pertama negara (lockdown).

Menerusi kapsyen yang ditulis , Pak Nil menasihat orang ramai supaya faham dengan situasi yang berlaku pada saat ini dan memohon orang atasan supaya peka.

“Tak pandai cakap omputihlah. Boleh yg bijak pandai tolong terjemahkan dan bagi tau kat orang atasan please”

Rata-rata peminat bersetuju dengan kenyataan Pak Nil termasuk penyanyi, Nourul Depp yang meluahkan rasa geram terhadap keputusan ini.

Dari sisi lain, PKPB sebenarnya bergantung kepada rakyat untuk berfikir sebaik yang mungkin. Mungkin ramai yang tak sedar, PKP sebenarnya sudah mendidik kita supaya berdisplin untuk menjaga jarak sosial dan tidak keluar rumah .

Apa- apa pun kerajaan dah laksanakan tanggungjawab dengan jayanya, tiba pula masa rakyat untuk laksanakan tugas masing-masing jaga jarak, kerap cuci tangan dan menghormati barisan hadapan dalam menjalankan tanggungjawab masing-masing.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Raikan 8 Tahun Peluk Islam! Ini Luahan Hati Ayana Moon Yang Mengharukan

Selebriti yang berasal dari Korea Selatan, Ayana Moon meraikan ulangtahunya ke lapan bergelar umat Islam. Melalui Instagram pada hari Rabu (29/4/2020), Ayana atau nama penuhnya Ayana Jihye Moon memuat naik fotonya ketika dia berada di Mekah. Tulisan yang dibuat cukup menyentuh hati.

“Sudah 8 tahun. Hari ini, 8 tahun yg lalu saya masuk Islam. 8 tahun lalu, saya sendiri. 8 tahun lalu, saya tidak percaya diri.

Bagi Ayana, bukan mudah untuk hidup sebagai seorang Muslim  saat awal-awal dia memeluk dia memeluk Islam. Lebih-lebih lagi, keluarganya belum mengetahui konsep agama dan tidak mempercayai Tuhan. Tetapi kesukaran yang dihadapi Ayana perlahan-lahan hilang. Dia sekarang lebih kuat dalam mendalami agama Islam.

“Dan sekarang saya percaya diri sebagai seorang muslimah dan menantikan masa depan saya sebagai seorang muslimah dalam Islam. Alhamdulillah, iman saya semakin hari semakin kuat. Semoga saya bisa tetap istiqomah dan selalu dalam lindungan Allah SWT.” tulisnya

Muat naik Ayana disambut dengan komen positif dari pengikut di Instagram. Seperti diketahui, Ayana Moon memutuskan untuk masuk Islam kerana minatnya terhadap budaya Timur Tengah. Sejak menjadi mualaf, dia terkenal di kalangan wanita Muslim, terutama di Indonesia dan Malaysia.

Kemudian diketahui, adik lelaki Ayana, Aydin Moon juga memutuskan untuk memeluk agama Islam pada tahun 2019. Kedua-duanya sangat gembira menjalani Ramadan tahun ini bersama-sama.


Scha Alyahya Anggap Memang Perlu PKP Dilonggarkan. Ini Penjelasannya!

Jika sebelum ini kita dapat lihat beberapa selebriti popular di Malaysia menyuarakan pendapat tidak setuju dengan keputusan kerajaan melaksanakan PKPB (Perintah Kawalan Pergerakan Bersyarat).

Rata-rata mereka berpendapat mahu untuk kekal duduk di rumah walaupun kerajaan memberi kelonggaran menjalani aktiviti luar. Namun begitu,  PKPB yang dibenarkan beroperasi mulai 4 Mei ini tertakluk kepada syarat-syarat dan prosedur operasi standard (SOP) yang ditetapkan.

Sebaliknya, pelakon dan pengacara Scha Alyahya mempunyai pandangannya sendiri terhadap isu ini. Menurut isteri kepasa Awal Ashaari ini, PKPB perlu dilaksanakan bagi memberi keseimbangan kepada ekonomi dan menangani Covid-19.

“Saya sedar ramai yang bimbang apabila kerajaan memutuskan untuk PKP dilonggarkan. Risau kalau kes akan terus meninggkat selepas ia dilaksanakan. Tapu saya juga faham, ia sangat perlu kita kena cari jalan untuk seimbangkan antara memperbaiki economi negara dan menangani Covid-19.”

Katanya, rakyat Malaysia haruslah bertanggungjawab dan memastikan mengamalkan langkah-langkah pencegahan.

“Tapi apa yang kita boleh buat sebagai rakyat yang prihatin dan bertanggungjawab, menjaga penjarakkan sosial, memastikan kita mengamalkan langkah-langkah pencegahan seperti basuh tangan selalu, guna sanitizer dan memakai topeng muka bila di luar”

“Tapi kita keluar hanya bila perlu! Saya percaya, jika kita buat dengan penuh rasa tanggungjawab, kita boleh lawan pandemik ini. Insyallah. Stay safe.”- tegasnya

Itu adalah pandangan masing-masing, haruslah menghormatinya. Pandangan Scha juga disambut baik oleh pelakon Mira Filzah. Mira dilihat berkongsi semula pandangan Scha ini Menerusi IG Storynya.

Walaubagaimanapun, dalam perutusan Perdana Menteri Tan Sri Muhyiddin Yassin semalam (1/5)  menjelaskan bahawa, terdapat beberapa aktiviti sosial yang membabitkan perhimpunan orang ramai yang mendedahkan kepada risiko jangkitan akan dikecualikan. Manakala Perintah Kawalan Pergerakan Diperketatkan (PKPD) akan terus dilaksanakan di kawasan yang masih mencatat kes Covid-19 yang tinggi, iaitu kawasan merah


Alicia Amin Dakwa Vivy Yusof Guna Anak-anak Yatim Untuk Menutup Kesalahan?

Nampaknya isu sensasi mengenai usahawan Datin Vivy Yusof di dakwa meniru idea orang lain masih menjadi sebutan. Difahamkan Vivy meniru rekaan dan konsep jenama tudung seorang selebriti bernama Nia Atasha.

Selepas Qi Razali yang buka mulut mempertankan kekasihnya itu, kini giliran model Alicia Amin pula mengkiritik.

Dipetik dari Astro Gempak, Vivy  terkilan apabila koleksi The Artsy dUCk yang bakal dilancarkan untuk membantu anak-anak yatim diperkotak-katikkan sebegini.

Walaubagaimanapun, kenyataan Vivy itu tidak disambut baik oleh Alicia. Di Instagramnya, Alicia kesal dengan kenyataan Vivy seolah-olah menutup kesalahannya dengan memberitahu koleksi itu untuk membantu anak-anak yatim. Alicia berkata, sepatutnya Vivy memohon maaf di atas kesalahannya.

“Instead of Apoligising, or paying homage, she is using as a scapegoat??? Ok?- tulisnya di Instagram

“saya akan menjual ubat kemudian menderma ke rumah anak yatim kerana tidak menjadi masalah bagaimana anda mendapat wang tunai, asalkan anda membantu”- katanya

Terdahulu, Nia menyatakan kekesalan terhadap tindakan Vivy yang meniru idea yang pernah dikeluarkan olehnya bersama sebuah jenama tempatan pada 2018. Walaugaimanapun, Vivy menolak dakwaan itu dan mempertahankan pekerjanya yang berusah keras untuk menghasilkan koleksi tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penulis Skrip Chucky ‘Child’s Play’ Ditemui Mati Kerana Bunuh Diri

Berita sedih datang dari dunia filem, seorang penulis skrip untuk filem Chucky ‘Child’s Play’ iaitu John Lafia, dilaporkan meninggal dunia. Diketahui, penyebab kematian adalah kerana bunuh diri.

Dipetik dari Dailymail, kejadian itu diketahui berlaku pada hari Rabu (29/4) di Los Angeles di mana dia menutup usia pada usia 63 tahun. Pasangannya dalam membuat skrip filem, Don Mancini, pertama kali mendapat berita ketika dihubungi oleh keluarga John Lafia.

“Kami sangat sedih mendengar kematian rakan kami John Lafia. Dia adalah bahagian penting dari keluarga Chucky sejak awal,” kata Don Macini.

Don menyebut, John adalah salah seorang penulis yang membuat skrip asal Child’s Play bersama pengarahnya, Tom Holland dan dirinya sendiri. Dia juga mengatakan bahawa John adalah orang paling kreatif yang pernah dia temui.

“John juga merupakan orang yang paling ingin tahu dan sangat kreatif yang pernah saya temui.” tambahnya.

Walaupun keluarga ini bersikap tegas tentang kematian John Lafia, pengesahan bunuh diri itu dibuat secara rasmi oleh National Suicide Prevention Lifeline.

John meninggalkan dua anaknya, Tess dan Kane, dan bekas isterinya, Beverly.


Kekasih Cristiano Ronaldo Dikritik Jemur Baju Tanpa Pakai Seluar

Kekasih Cristiano Ronaldo, Georgina Rodriguez, telah menjadi perhatian netizen kerana muat naik foto lucah terbarunya di Instagram peribadinya, @georginagio.

Model Sepanyol itu memuat naik pose sambil mengeringkan pakaian tanpa memakai seluar dan hanya memakai G-string. Dengan punggungnya menghadap ke kamera, punggung Georgina dapat dilihat dengan jelas.

Seperti yang dijangka, muat naik tersebut mendapat pelbagai reaksi di ruangan komen. Ada yang memuji bentuk punggung kekasih bintang Juventus itu tetapi tidak sedikit juga yang mencemuh kerana merasa tidak sesuai.

Sehingga hari Ahad (05/03/2020), foto Georgina ini telah mendapat 2.7 juta tanda suka. Angka itu adalah yang tertinggi dalam puluhan gambar terakhir yang dimuat naik di Instagram. Selain itu, Georgina terkenal sebagai model yang rajin bersenam dan tak hairanlah  wanita berusia 26 tahun itu mempunyai tubuh yang cantik.


‘Hilang Sabar Tengok Manusia Lahanat Ni’- Faizal Tahir Naik Angin

Walaupun pelaksanaan Perintah Kawalan Pergerakan Bersyarat (PKPB) sepatutnya bermula pada esok, 4 Mei 2020, namun orang ramai sudah mula berpusu-pusu keluar rumah.

Dalam sebuah video yang tular di media sosial, terlihat orang ramai sudah memenuhi restoran. Malah dalam sedutan video yang lain, terlihat ramai yang berlegar-legar di sebuah medan selera di ibu kota.

Hal ini sudah semestinya mencetuskan kebimbangan orang ramai kerana ia sangat berbahaya.

Video tersebut telah dikongsi semula oleh penyanyi dan komposer terkenal Faizal Tahir di Instagram peribadinya. Kesal dengan sikap segelintir rakyat Malaysia yang tidak memikirkan keselamatan orang lain, Faizal naik angin.

“Astaghfirullahaladziim ya Allah. Aku tak tau nak cakap apa la tengok video ni.
Saya ni bukannya jenis suka cakap kasar. Tapi mana korang letak korang punya otak eh orang Malaysia?

“Bangang abadi la korang ni tau tak!! Bodoh yang amat. Duduk rumah la bahalol sekalian!! Korang ni tak fikir ke FRONTLINERS kita bergadai nyawa nak putuskan rantaian jangkitan #covid19 ni?

Menurut Faizal, dia kecewa lihat rakyat Malaysia berkumpul ramai-ramai seolah-olah mereka tidak takut kepada Covid 19 .

Malah mereka langsung tidak memikirkan perasaan para frontliner atau barisan hadapan yang bertungkus lumus memerangi jangkitan virus.

“Sungguh aku kecewa la dengan perangai rakyat Malaysia yang tak pakai otak dan tak fikir pasal orang lain ni. Susah saya nak marah tapi kali ni mmg hilang sabar tgk manusia lahanat ni.”-tulisnya di Instagram

Tambahnya lagi, dia berharap kerajaan menarik semula PKPB ini kerana ia sebenarnya akan memburukkan lagi keadaan.

“Allah bagi akal tak pakai! Kemaruk sangat ke nak keluar shopping bukak puasa??!! TOLONG LA SAYA MINTAK SANGAT PADA @muhyiddinyassin_official TOTAL LOCKDOWN JE MALAYSIA NI!! SEBAB KALAU TAK LOCKDOWN MAKA MEMANG BERAMAI2 LA RAKYAT MALAYSIA LOCKDOWN DALAM KUBUR SELAMA-LAMANYA!! Itu baru betul TOTAL LOCKDOWN!! BO-DOH!”

Mungkin khuawatir  kata-katanya sedikit kasar dan emosi, Faizal dilihat telah menyunting semula kapsyen tersebut selepas beberapa jam ia dimuatnaik.

Pada Jumaat lepas, Perdana Menteri, Tan Sri Muhyiddin Mohd Yassin berkata, kerajaan akan melaksanakan Perintah Kawalan Pergerakan Bersyarat (PKPB) bagi membolehkan sebahagian sektor ekonomi dan sosial dibuka semula.

PM berkata langkah ini dalam mencari jalan mengimbangi keperluan untuk memulihkan ekonomi negara dan kepentingan membendung wabak COVID 19.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Satu Perkataan Untuk Anda, BODOH”- Adi Putra ‘Sekolahkan’ Muzaffar Jakel

Apa saja yang berkaitan dengan agama dan bangsa sememangnya sangat sensitif untuk disebut lagi di Malaysia. Malaysia memang di kenali sebagai negara yang mempunyai kepelbagaian kaum dan sangat harmoni. Tapi kalau tersilap kata mengenai bangsa, habis kacau bilau jadinya.

Begitulah hal yang sedang terjadi kepada Muzaffar Jakel, adik bongsu Datuk Faroz iaitu pemilik , Pemilik Gedung Tekstil Terkemuka Jakel.

Muzaffar tanpa sengaja telah memuatnaik sebuah kenyataan yang memperkecilkan bangsa melayu. Kenyataan itu susulan dari pengumuman Jakel untuk membuka gedungnya pada 4 Mei 2020. Ia seiring dengan hari pertama Pelaksanaan PKPB ( Perintah Kawalan Pergerakan Bersyarat) yang diumumkan oleh Perdana Menteri Malaysia Jumaat lalu.

Kerana orang Malaysia mengecam tindakan Jakel membuka gedung, Muzaffar berkata dia bersimpati dengan orang melayu kerana tak faham maksud SOP (Standard Operating Procedure).

“Kesian aku dengan Orang Melayu, SOP tu dalam bahasa melayu pun tak pandai baca”- tulisnya di Instastorynya

Isu itu turut menjadi perhatian usahawan dan pelakon Datuk Adi Putra. Dalam posting terbarunya di Instagram, Adi Putra menganggap tindakan Muzaffar itu sebagai ‘bodoh’ kerana mempermainkan agama dan bangsa.

“Bulan puasa ni takde benda lain ke nak buat hal @muzaffarjakel ?? Maaf tu boleh, Lupakan tak mungkin kot. Dua perkara yang anda harus ingat.  Pertama jangan main-main dengan agama. Kedua, jangan sesekali mengejek bangsa. Satu perkataan untuk anda , BODOH!”- tulisnya di Instagram.

Walaupun Muzaffar telah momohon maaf di atas keterlanjuran dari kata-katanya, namun rata-rata netizen tetap berkecil hati.

Kerana bimbang ramai akan memboikot perniagaan Jakel, Muzaffar menjelaskan bahawa dia hanya bekerja dengan syarikat abangnya dan bukan pemilik Jakel.  Dia aku bahawa ia adalah kenyataan peribadi dan bukanlah mewakili dari kenyataan syarikat Jakel.


Trending! Orang Ramai Mula Boikot Jenama Jakel

Semalam tular di media sosial mengenai kenyataan yang dimuatnaik oleh Muzaffar Jakel, adik kepada pemilik jenama gedung tekstil terkemuka Jakel iaitu Datuk Faroz Jakel .

Difahamkan Muzaffar telah memuatnaik sebuah kenyataan yang berbaur sensitif seolah-olah memperkecilkan bangsa Melayu susulan orang ramai membantah syarikat itu membuka gedung mereka bermula hari ini (4 Mei 2020). Terdahulu, Perdana Menteri Malaysia Tan Sri Muhyiddin Yassin telah mengumumkan pelaksanaan Perintah Kawalan Pergerakan Bersyarat (PKPB) yang mana sebahagian besar sektor dibenarkan untuk beroperasi.

Susulan daripada kenyataan yang dimuatnaik oleh Muzaffar, rata-rata warganet mengecam tindakannya itu malah gerakan memboikot jenama Jakel turut trending di laman Twitter biarpun Faroz telah memohon maaf secara terbuka menerusi sebuah video yang dimuatnaiknya di laman media sosial.

Tidak kurang juga ada diantara warganet turut membongkar ‘sikap dan kisah sebenar’ di sebalik jenama terkenal itu.


“Saya Akan Tembak Lisa”- Lisa Blackpink Terima Ancaman Bunuh

Di laman Twitter semalam, nama salah seorang ahli kumpulan Blackpink iaitu Lisa trending selepas penyanyi itu sekali lagi menerima ancaman bunuh dari seorang peminat yang tidak dikenali.

Akaun yang menggunakan nama @ma0be554 dan @iu_and_lisa_bitch itu tanpa berselindung menyerang Lisa dengan pelbagai cara.

Bukan saja menerusi ugutan kata-kata tetapi gambar penyanyi berasal dari Thailand itu turut disunting dengan meletakkannya di atas kubur.

“Apabila Blackpink kembali untuk beraksi di atas pentas, saya akan tembak Lisa dan anda boleh ucapkan selamat tinggal kepadanya kerana itu adalah kali terakhir anda dapat menatap wajah Lisa”

Peminat Lisa dan Blackpink yang digelar sebagai BLINK menggesa agar pihak pengurusan artis itu, YG Entertainment memandang serius akan ugutan tersebut dalam memastikan keselamatan Lisa dan anggota BLACKPINK yang lain terjamin.Malah BLINK di seluruh dunia juga bersepakat untuk melindungi penyanyi kesayangan mereka itu dengan apa cara sekalipun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Kajol Balas Tweet Sharifah Amani Mengenai Karakter Kegemaran

Menerusi laman Twitter, pelakon Sharifah Amani meluahkan rasa teruja nya apabila pelakon Bollywood popular Kajol telah membalas pertanyaannya di laman itu.

Sebelum itu, Amani atau nama sebenarnya Sharifah Amani Syed Zainal Rashid Al-Yahya, 34 telah bertanyakan kepada Kajol mengenai karakter yang paling digemari isteri kepada Ajay Devgan itu sepanjang bergelar pelakon. Balas Kajol, watak yang paling digemarinya adalah Anjali keraan merasakan ianya sama seperti karakternya sendiri ketika diluar set.

Gais, Kakak Kajol reply ai. 🥺 pic.twitter.com/3iNTnSXnRc

— Sharifah Amani (@sharifahamani) May 3, 2020

Bagaimanapun, peminat sedikit keliru dengan jawapan Kajol mengenai watak Anjali yang manakah dimaksudkan oleh pelakon ini kerana ‘Anjali’ turut dilakonkannya di dalam dua filem popular sebelum ini iaitu Kuch Kuch Hota Hai dan Khabi Kushi Khabi Gham.

My most fav. character is Anjali. She's the most like me https://t.co/iActVQ4OsE

Ketika ini, tweet tersebut telah mendapat hampir 9 ribu tanda suka.


Senarai 7 Negeri Yang Tangguh & Tidak Akan Laksana PKPB

Bermula hari ini, Perdana Menteri, Tan Sri Muhyiddin Yassin telah membenarkan sebahagian besar aktiviti ekonomi dan sosial beroperasi setelah mengumumkan pelaksanaan Perintah Kawalan Pergerakan Bersyarat (PKPB).

Bagaimanapun usai pengumuman itu dibuat, difahamkan tidak semua negeri akan menguatkuasakan PKPB pada Isnin kerana ingin mencegah penularan jangkitan COVID-19. Sehingga kini, terdapat tujuh negeri yang telah menangguhkan dan tidak akan melaksanakan PKPB.

Menteri Besar Kedah, Datuk Seri Mukhriz Mahathir telah mengumumkan kerajaan negeri akan meneliti syarat dan garis panduan PKPB yang diumum Kerajaan Persekutuan bagi memastikan ia sesuai mengikut keperluan negeri itu.

Bagi Kerajaan Negeri Sarawak juga telah memutuskan untuk tidak mengikut langkah Kerajaan Persekutuan untuk membuka semula ekonomi pada Isnin.

Timbalan Ketua Menteri Sarawak merangkap Pengerusi Jawatankuasa Pengurusan Bencana Negeri (JPBN), Datuk Amar Douglas Uggah Embas berkata, kerajaan negeri perlu mengambil kira keadaan negeri dahulu sebelum membuat keputusan.

Ketua Menteri Sabah, Datuk Seri Mohd Shafie Apdal berkata Negeri Di Bawah Bayu itu masih mengekalkan pelaksanaan Perintah Kawalan Pergerakan (PKP) fasa keempat yang akan berakhir pada 12 Mei ini.

“Pendirian ini diambil bagi meneruskan usaha untuk membendung penularan pandemik COVID-19 dan memastikan rakyat tidak terdedah dengan jangkitan virus itu”

Dalam pada itu, Menteri Besar Selangor, Datuk Seri Amirudin Shari berkata, tidak semua industri akan dibenarkan beroperasi pada Isnin. Beliau akan berbincang dengan pihak berkuasa tempatan (PBT) berkenaan cara penguatkuasaan dan garis panduan yang perlu dilaksanakan bagi memastikan tidak berlaku peningkatan kes COVID-19 di negeri itu.

Langkah bijak dipuji ramai, apabila Amirudin mengumumkan pelaksanaan Perintah Kawalan Pergerakan Bersyarat Diubahsuai (PKPBD) yang menyaksikan perubahan pembukaan beberapa sektor dalam negeri itu.

Setiausaha Kerajaan Negeri Sembilan, Datuk Dr Razali Ab Malik berkata, langkah kawalan ketat masih diperlukan memandangkan kes baharu COVID-19 terus dicatat di Negeri Sembilan.Memandangkan kes baharu COVID-19 di Negeri Sembilan masih berlaku dan untuk tujuan pengawalan, Kerajaan Negeri Sembilan menetapkan beberapa syarat dan peraturan.

“Hanya sektor ekonomi dibenarkan boleh beroperasi manakala sektor sosial dan aktiviti sukan tidak dibenarkan dalam tempoh PKPB,” katanya.

Kerajaan Negeri Pahang pula akan menangguhkan pelaksanaan PKPB sehingga keputusan dicapai pada mesyuarat mingguan Jawatankuasa Kerja Keselamatan Negeri pada Jumaat ini.Menurut Menteri Besar Pahang, Datuk Seri Wan Rosdy Wan Ismail, sehingga keputusan dibuat pada mesyuarat mingguan ini, segala ketetapan yang dibuat pada PKP sekarang, masih kekal.

Biarpun sudah berada dalam keadaan zon hijau, Jawatankuasa Kerja Keselamatan (Khas) Negeri Kelantan akan diadakan pada Khamis ini bertujuan menyesuaikan keperluan PKPB dengan rakyat di negeri tersebut.

Menteri Besar Kelantan, Datuk Ahmad Yakob berkata, sehingga keputusan diambil di dalam jawatankuasa tersebut, semua ketetapan (PKP) yang dibuat sebelum ini adalah masih terpakai dan perlu dipatuhi oleh semua pihak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.